
An LVI 


A 
STROLIC FURLAN 


pal 


1975 


1974 
Societát Filologjche Furlane 
UDIN 





A cure di Meni Ucel 








1975 


de vignude di Crist 


IL 1975 AL RISPUINT: 

— al 6688 dal Circul Julian; 

— al 2728 de fondazion di Rome; 
— al 5736 dai Abreos; 

— al 1395 dai Maometans; 

— al 2156 de fondazion di Aquilèe. 


FIESTIS VARIABILIS: 


Batisin di Jesú (12 di zenár); 

La Cinise (12 di fevràr); 

Pasche Majór (30 di marz); 

La Sense (8 di maj); 

Pentecostis (18 di maj); 
Santissime Trinitát (25 di maj); 
Corpus Domini (29 di maj); 

Il Cür di Jesà (6 di jugn); 

Prime d'Avent (30 di novembar); 
Sacre Famèe (28 di dicembar). 


FIESTIS DI PRECET: 


Dutis lis doméntis; 


il prin dal an; 


Pefanie (6 di zenár); 
San Josef (19 di marz); | 
la Sense (8 di maj); | 
Corpus Domini (29 di maj); | 
Sanz Pieri e Pauli (29 di jugn); 
Madone d'Avost (15 d'avost); 

Fieste dai Sanz (1 di novembar); 
Madone di Dicembar (8 di dicembar); 
Nadal (25 di dicembar). 


FIESTIS NAZIONALS: 

Liberazion (25 d'avril); 

Fieste dal Lavór (1 di maj); 

Fieste de Republiche (2 di jugn); 

Fieste de Unitát Nazionál (4 di novembar). 





SOLENITAZ ZIVILS: 
Conciliazion (11 di fevrár); | 
Insurezion di Näpuli (28 di setembar); i 
San Francesc di Assisi (4 di utubar). 











Spieant il 2000 


Aromai nol mancje tant par rivâ al an 2000 e, 
se no vèssin vit il 1000, si podarès pardabon crodi 
a cui ch'al predicje la fin dal mont. 

Difat, bielzà vuê l'omp nol è plui puartât a pen- 
sá *e lüs dal avigni: tal cil dal so pinsir lis stelis a’ 
son distudadis, e la vite 'e je siarade tun cercli di 
cundizions ch'a cjólin il gust di esisti. 

Fin ir l'omp al podeve vivi ancje senze di un 
passát, ma no senze di un avigni. Ma se vué, propit 
pe misure e pe tignude dal passát, il cercli al si sia- 
re, al ál di che un'ete de storie *e finis, consumade. 
E alore, par un vivi ancjemò uman ’e reste dome 
che une vie. | 

Il 1975 al sarà un an scûr, ma pai furlans al- 
máncul une pizzule stele ’e pò sei impiade sun chest 
lunari: une stelute di viódile a tarlupá dome che 
une volte par stagjon, ma cun tune reson di speran- 
ze che, come il blancór di un clap apene lampät, *e 
dei un signál di ché vie, e l'idèe di inviäsi incuintri 
'e lús di une Viarte gnove e lontane. 


LELO CJANTON 











cuzzio aech SE St pus St Dunes Uns 


MATERNITAT DE MADONE 
San Basili 

Sante nocte 

Sant A 

SECONDE "DOPO NADAL 


PEFANIE 

San Raimont 

Sant Eralt 

San Julian 

Sant Aldo 

San Paulin He di Aquilée 
BATISIN DI JESU 


Sant Dari 


San Feliz 

Beät Duri di Pordenon 

San Tizian 

Sant Antoni abät 

Sante Priscje 
SECONDE DOPO PEFANIE 


San Sebastian 

Sante Gnés 

San Vizenz 

Sante Emerenziane 

San Franzesc di Sales 
Conversion di San Pauli 


TIARZE DOPO PEFANIE 
Sante Anzule 

San Tomas di Aquin 

San Costanz 

Sante Jazzinte 

Sen Zuan Bosco 

Di casate 


In prime elementär mi à tocjät di lá cu la mae- 
stre Teresine, une signorine alte e sutile, dilicade, 
che d’astät ’e vignive a scuele cul ombrenin par 
paràsi dal soreli e, se al ploveve, cui stivalez tai 
pîs. Si vistive simpri di clàr, dispès di blanc, cun ri- 
cams tai pols e tal cuel; 'e scugnive vé i siei biei 
agn, ma no ju mostrave par nuje. 

E viveve te plui biele case di Trep di chei 
timps, jé e só mari, une femine pizzule e gruesse 
che no si viodévile mai pal país. A la maestre Te- 
resine duc' voleve ben, duc' la riverive, e quant 
che la viodevin a passá a’ restavin duc a cjalále 
come se al passàs sepi Diu cui... 

Nome la mularie, plui triste e sfazzade, ma di 
lontan, par no jéssi cognossüz, j disevin, come cjan- 
tant une cantilene: 

Passamonti Teresina 
che son figlia di Tonina... 


No sai se si clamave cussi, né se só mari 'e 
veve chel non. 

Quant ch'o soi lát a scuele cun jé, fin dal prin- 
zipi mi soi inacuart che mi voleve ben; cussi al- 


15 





mäncul mi à parât, e dopo une setemane mi à me 
tút a « capo banco », lá che si usave a meti i plui 
brás de classe. 

Intant che la maestre Teresine "e faseve lezion, 
jo la cjalavi beát, incjantát, come denant di une 
sante, di une divinitdt.. 

Mi visi ancjemó la prime poesie che mi à fate 
impará, adamenz, come che si usave in ché volte: 


Passa l'acqua sotto il ponte, 
passa il tempo e non s'arresta... 
la ricciuta, bionda testa, 
bianca, bianca si fara... 


Une volte mi à menât in case só a puartá un 
pac di quadernos. Tal mezát, sui balcons, ’e veve 
lis tendinis, su di un cjantonál siet o vot libris me- 
túz in file, e su la taule taronde al jere un grant 
mazzet di rosis. 

Ce paradis!... Jo no vevi mai viodude une cjase 
cussi biele!... 

Finit Pan di scuele, mi veve passát a la seconde 
classe, e cussi l'an dopo mi soi presentát al mestri 
Bastian. Dopo une setemane, chel tipo mi á tornát 
a mandá de maestre Teresine disint che no capivi 
nuje, ch'o jeri un cozzon... 

« Nol è pussibil... »; e jê, la maestre, mi à tor- 
nát a mandá in seconde. No sai tropis voltis ch'o 

äi fate la spole fra la prime e la seconde, « al sa... 
nol sa », fin che le à vinte il mestri. 


$ 


Biât mestri Bastian: al beveve!... A buinore, 
quant ch'al rivave in scuele, al veve za fat il zîr des 
frascjs dal borc e si meteve in catedre za zùrul... 
. Al faseve Papel, ma nol capive nuje; plui di 
lór a’ rispuindevin « presente » pai amis che, di 
astát, a’ jerin a niz pes tavielis e d’unviär a slichiä 
su la glazze dai fossái vie pe campagne. 

Sul plan de catedre al slargjave il « Gazetin » 
e si meteve a lei, e cussi, dispés, si indurmidive par- 
sore, e al polsave fin che il fracás de mularie lu 
sveave. Alore al si jevave sú cui vói túrbiz e al 
scomenzave a bati cu la bachete di noglár i prins che 
j vignivin a tir... Botis di ueli sant! 

Cul mestri Bastian ’o soi rivät in tiarze. Ma in- 
tant ’o jeri rivät ancje a dis agn e, a ché etät, in ché 
volte, bisugnave scomenzä a movi il poleár, «a 
viodi di ce bande ch'e ven », ai disevin... La scuele 
‘e jere pai siórs! 

E alore, la Viarte dopo, mi án mandát in Ba- 
viere a impará, a viodi di ce bande ch'e ven, a co- 
gnossi il mont... 


PIERI MENIS 

SCHERZO 





Quando fanciullo io venni 

a pormi con le Muse in disciplina, 

Puna di quelle mi piglió per mano; 

e poi tutto quel giorno 

la mi condusse intorno 

a veder l’officina. 

Mostrommi a parte a parte 

gli strumenti dell’arte, 

e i servigi diversi 

a che ciascun di loro 

s’adopra nel lavoro 

delle prose e dei versi. 

lo mirava, e chiedea: 

« Musa, la lima ov’é? ». Disse la Dea: 

« La lima è consumata; or facciam senza ». 
Ed io: « Ma di rifarla 

non vi cal » soggiungea « quand'ella è stanca? ». 
Rispose: « Hassi a rifar, ma il tempo manca ». 


GIACOMO LEOPARDI 

LA LIME 


Co ’o mi soi mot, di frut, 

par lá culä des Musis a dutrine, 

une di chestis mi à cjapät pe man; 

e po mi à fate strade 

par dute la zornade 

atór pe só fusine. 

Po mi à mostrát a part 

duc’ i strumenz da l'art; 

e i ûs i plui diviars 

dulà che ognun di lòr 

si dopre tal lavór 

des prosis e dai viars. 

Po jo j ài domandat: 

e Muse, e la lime ise? ». Mi à spiegát: 

a La lime ’e je frujade; si fäs senze ». 

E jo: « Ma no pensäiso 

di torná a fále, alore? ». Mi a dit francje: 
« Po si che si var&s, ma il timp al mancje ». 


(Traduzion di Meni) 


19 





Z ée di siore Nine 


« Si pò fâ gloti qualunche brute nuvitát a sa- 
vêle conta... », 'e diseve siore Nine. « Jo ’o imbo- 
conavi un Óc, ma no vevi trop snait... Al úl mistir 
par imboconá un óc. Une di la puare béstie e sco- 
menzà a sdramassä lis alis intant ch’o j cjalcjavi pal 
cuel i gnocs de polente. Podopo ’e colà partiare, 
muarte scjafojade. ’O disevi tra di me: ”E cumo, 
cemüt dilu ai miei fis ch’a spietin l’öc ingrassät par 
Nadál?”. 'O pensai un biel póc; e quant che i fis a’ 
stavin par rivä, mi sentai su Ja cjadreute dongje il 
fogolär, il cjäf strent in tes mans. "Ce astu ma- 
me?", mi domandärin. "Al è muart...” ’o rispuin- 
dei cun vôs disperade. ”Cui, mame?”. "Al è 
muart...”. "Ma cui?...”. ”Al è muart”. Cussì "o 
continuai par un piez, e duc’ a cjalámi cu la muse 
pálide. Po a colp: ”In non di Diu, dínus cui ch’al 
è muart...”, ’e sigà la Chechine, " no sta a tigninus 
cul cúr in man...”. ”L’öc” ur disei jo, quant che 
duc’ a’ jerin ’tör di me, spaventáz. ”Cagne di fe- 
mine”, a’ sigàrin duc’ insieme; "par un stüpit di 
öc, sono poris di fänus cjapá?” ». 


MARIE FORTE 

LENGATIS 


La Crós mi dis che un tál 

al va fevelant mál 

di me: ch’o soi un müs, 

un dördul, un catüs, un malinsest 
e, piés, un disonest... 


J dis: « E cui saressial chest ami? ». 
Mi conte di un dotór, cussi e cussi... 
« Poben, s'al è chel li», 

i ài dite « benedete, sta cujete! 

Di quant ch'al à tacât a tirâ flât 

chel li nol à mai dit la veretât ». 

Lredsemanid 


Toni al vá tal ospedäl, e là a’ van a cjatälu i 
amis. « Cemüt Toni? » j domándin. « Eh, ca veh! 
Si vá a pastiliis, a bussuloz tes venis, a punturis, 
a potòriis. Furtune che mi vanze ancjemò un fre- 


gul di salüt ». 


* 


La contesse Taresie 'e spietave il tram e fer- 
made dal Bivio. Un omp ch'al lavorave li ret j dis: 
« Parone, il tram al é za lát a Udin ». 

Jé, la contesse, come nuje. Alore lui: « Paro- 
nute, ch'e sinti, po, il tram... ». Alore jé j dis: « Jo 
no soi une paronute, 'o soi la contesse Taresie, âl 
capit? ». E lui: « Contesse o no, il tram al & pas- 
sát istés ». 


* 


Pre Checo al va in canoniche e j domande 'e 
Melànie dal bonsignor. Intant che la Melànie 'e 
passe in te stànzie di là, fasint fermá pre Checo 


sul antíl, Checo cu la code dal voli al ti ualme il 

bonsignor vignüt a cjalá cui ch’al &, pal balcon. Me- 
lanie ’e torne e j dis. «Nol è sajal; al è lat a Udin». 
E Pre Checo: « Che j disi al bonsignor che co al 


va a Udin che non stei a dismenteá il cjäf a cjase ». 
* 


In plazze al rive un todesc che j domande a 
Meni cuissà ce, in ché só lenghe strambe. Meni j 
dis a Zuan ch'al & li: « Sátu fevelá todesc, tú? ». 
E Zuan: « No sai, no ài mai provát ». 


* 


Tite al € cul so cjan, al va a copálu. « Parcé » 
j dis Jacun « isal rabiós? ». E lui: « Nol sarà ra- 
biós, ma nancje content, ve'! ». 


E 


Il Peo al lave atór pes ostarlis di Tresésin cun 
tune cjarte di dis mate, ma mate che si viodèvile 
di lontan. Al ordenave di bevi, po la tirave fúr. 
E i ustirs j disevin: « Anin po, Peo, vait dilunc 
cun ché cjarte; no si viodial ch'e je mate? ». E lui 
al jesseve senze pajá. 

Une di, tun ambient, l’ustir, parvie ch’al baru- 
fave cu la femine, j tire la cjarte e j dá indaúr ce 
ch'al reste. 

Al è stät cussi che il Peo nol à podút bevi plui. 


* 


Il vicjari al lave a confessâ lis muiniis dal asi- 
lo. Ma si lagnave di lôr. « Tantis cjàcaris, e nancje 
un pecjât di sest ». 


E 


Tal '24 il re Vitorio al & vignüt a Tresésin a 
inaugurá il monument. A un ciart pont si vol- 
te e j domande a Toni de Piane: « E tu, mi cono- 
sci me? ». E Toni: « Eh, non vuoi! ». 


* 


Toni j plás di bevi la bire. Al va là di Checon. 
Senze nancje fevelá, Checon j poe la tazze sul banc, 
une biele tazze plene di sbrume. Alore Toni j dis: 
« Trope bire véndistu tune di? ». 

« Un caratel » j rispuint chel altri. 

i « Jo» j dis Toni « t’insegni il mût di vèndint 
oi ». 

« E cemüt áo di fä? » j domande Checon. 
« Fazil » j dis Toni « baste jemplá lis tazzis ». 


x 


Tin, conseir comunál di Tresésin, al veve in 
consei il vizi di spudá. Si voltave viars zampe e 
plaf, une spudade daür ché altre, saldo tal stes 
puest. 

Alore il sindic, dopo vélu riclamát une vore di 
voltis, al fás meti sul puest une spudacjere. 

Tin, rivát al consei, al ti cjale chel imprest, po 
al salte sù: « Se no mi gjaväis di dongje ché pa- 
diele ca, j spudi drenti ». 


ALAN BRUSINI 

Min de Cosse al va dispés a fâ un zir tra lis 
sepulturis, tal simiteri. J pár di sintisi ben fra 
chei ritraz, su lis läpidis. 

Une di il pizzighet j domandä: « Cemüt mai, 
Min, ’o vignis tant dispes fin cassü? ». 

« Ce oléso, » j rispuindè Min, « aromai o co- 
gnös plui int chi dentri che no lá difür ». 


* 
Agnoruns indaür a' passavin pe strade, cjantant, 
chei dal partit di Ancone; e in tune cjase di Sacuèl, 
dal partit contrari, ur rispuendèrin a siviladis. 
Chei di Ancone si fermàrin berlant: « Fana- 
tici! ». 
No ur vèssino dit di piês! Une sdrume di omps 
a’ saltàrin für cui puins paràjar: « À nô dinus 
plens di fan? Disgraziâz! Vèssiso vuâtris, sul cjast, 
tante blave come ch'o vin nô! ». 
* 


« Ce ch’al è miór, al è miór » al diseve chel 
ch’al cuinzave l’ardiel cul ont. 


M.F. 

tI 
QUAR DE DOPO PEFANIE 
San Blás 


Sante Aghite 

San Tito véscul 

Sante er: 

Sanz Ilari e Tazian 

QUINTE DOPO PEFANIE 


Sante Scuelastiche 
Madone di Lourdes - Fieste zivil 
La Cinise 


San tin 
PRIME DI QUARESIME 


San Donát 

San Simeon 

San Corado 

Sant Eleuteri 

San Pieri Damiani 

Catedre di San Pieri 
SECONDE DI QUARESIME 


San Matie Apuéstul 

San Cesari 

San Claudian 

San Gabriel de Madone Indolorade 
San Macari 

Carnera e Savinuti 


A duc' chei ch’a vevin sintüt fevelä di lui come 
campion dal mont de box, ur fasè stat viddilu cumò 
par television e sui gjornái, tant che un’ombre di 
sè, scrufujät sun tune cjadrée a rugjelis. Al samea- 
ve parfin dal impussibil che chel gjgant ch’al jere 
stät bon di pleá i umign plui fuarz al fos chel stes 
che cumo al vignive sburtát sun tune carozele tant 
che un frut. Contradizions dal distin! 

In realtät Carnera al veve alc dal frut: la sem- 
plizitát, pa la quál si sintive « a suo agio » dome 
in tun ambient familiär. Par chest, cun dut ce ch’al 
veve viodút, cun dut ce ch’al veve provät te só vite 
di ogni bande, al à simpri bramát di vivi cujet tal 
so pais. 

E a Sequals al tornà quant che si sinti vigni al 
máncul. «’O vuei lá a polsá tal gno pais...» al 
disè ai gjornalisc' ch'a jerin láz a tormentálu al ae- 
ropuart co al metè pit in Italie. E cui ch’al saveve 
dal mál che lu roseave, s'ingropà pensant al signi- 
ficát di chel « polsá ». 

Jo, in ché ultime ocasion all, lu cognossei par 
doi particulárs: pe vosone landrose e pes manonis 
ch'a parevin ancjemö dós palotis, come ch’o lis 

viodei in ché volte che si fermá denant de mé cjase 
cu la coriere. 


* 


Nö, mularie, ’o stavin simpri a spietä ch’e tor- 
nás indaür la coriere di Udin: si cjalave trope int 
ch'e smontave, cui ch’al rivave, si sintive ce nuvitäz 
ch'a jerin. Ma qualchi volte la coriere nancje no si 
fermave sul volt, li ch'e jere l’ostarie di Righin: si 
viöt che a buinore nol jere lät vie nissun. 

Cussì nancje in ché zornade dal '46 (se no fali), 
sul misdi, no si fermà, e 'e fasè il segnál di voltá jù 
pe vile di sburide. Ma propit in chel moment al vi- 
gnive sú il cjär tirát dai mui di Contart cun Savi- 
nuti parsore. Il scjassament dal cjär nol permetè 
di sinti il businór de coriere e, quant che nó 'o fa- 
sérin di moto al frut, al fo masse tart. Savinuti 
al fasè apene in timp a tiräsi indaür, ch'al jere sen- 
tät cu lis brenis in man sul denant, e po un colp: il 
mustic de coriere al sbatè cuintri un cjanton dal 
scjalär D ch’a jerin un lamp prin lis gjambis di Sa- 
vino! 

I mui, sintinsi fermä a colp, a’ petärin un salt, 
e vie di galop! Il frut al plombà partiare. 

Nö ’o jerin restäz scaturiz. Autist e int a’ smon- 
tárin di corse de coriere, e 'o lärin duc’ a viodi di 
Savino. No si moveve. Sanc no si viodevilu: forsit 
j jere vignüt imbast pal spac ch’al veve cjapät. O 

une buine pache tal cjáf? Ce si vevial di fá? 

'O vioderin alore vizinási un omenon tant grant 
che no vevin mai viodút un compagn. Lui al slar- 
gja cu lis manonis la fulugne disint cun tune voso- 
ne: « Lassäimal a mi». Al cjapa sà Savino, che in 
ché volte al vara vüt un dodis agn, tant che si tra- 
tàs di un frut di tete. Lu puarta tal nestri curtil e 
lu pojá cun delicatezze sul nestri cjár. Po, slon- 
tanansi dai cjaps de int, al murmujà: « Nol à nu- 
ja. Daitgi un biciarin di cognac ». 

Nome alore, passade la póre, 'o scomenzárin a 
cjalá miór chel omenon. Ma ... ché altezze, pa la quál 
al sameave un cjampanil, chel nds cussi fracaját..., 
chés manonis cussi fuartis... no fasévino pensá a 
Carnera? 

Si, al jere proprit lui. Al lave a Sequals a passá 
qualchi zornade « te só palazzine », al disè, ta ché 
palazzine che lui al gjoldé póc o nuje. Il distin lu 
sburtave simpri lontan... 

Lu di orepresint tai vói: vistüt a la buine, cu 
lis mániis de cjamese rivoltadis, cun tun pár di 
bregonons spleazzáz; lis manonis sui flancs in spiete 
di parti. Mi pareve strani che chés manonis, ch'a 
jerin stadis dopradis a pugn par distirá tanc’ di lôr, 
a’ fossin ches che in cheste ocasion, viartis, a’ ve- 
vin poját cun tante grazie Savinuti sul scjalär. 


LUZIO DI CJANDIT 

Jacun de Grinte, rivát contrafat ta l’ostarie, al 
contave a so copari Nelo dal Cont: a Astu savút 
ce robis? Bepo Bujat al à cjatade la femine in cove, 
cun tun altri, e ju à fäz für ducjdoi... ». 

a ’E podeve là piés » al dis Nelo. 

« Ma... di’ po! Astu capit si o nò? ’O ai dite 
ch'al á copade la femine cun dut il morós... ». 

«E jo ti dis ancjemò che podeve lá piés ». 

a Cemüt? Piés di cussì? Ce podevial fâ altri? ». 

« Ti torni a dí pe tiarze volte ch'e podeve lá 
piés... ». 

Jacun de Grinte al cjalave so copari Nelo e al 
pensave ch'al volés scherzá, ma chel j va dongje 
e j dis sot vós, tune orele: « Se invezzit di orsere 
al fós stát orsere l'altri, ché sope mi tocjave a 
ml... ». 


P. M. 

buje 


A Buje, massime tai timps passáz, ’e je simpri 
stade une diferenze tra chei di sot e chei di sore; 
la culine di Mont ’e divideve il pais in doi. 

Chei di sore a’ jerin « quärgnui », chei di sot 
« ámbui »; dürs i prins, e moi chei altris. 

Ogni ocasion "e jere buine par Dei dispiez e 
par cjolsi vie tra di lór; ai scomenzavin di fruz a 
fäsi la clapadarie. 

Chei di sot, parvie ch'a vevin il Municipi, la 
Pueste, il Telegrafo, il miedi, la comari e la spe- 
ziarie, a’ jerin « zitadins »; chei di sore a’ jerin 
« CISOZ ». 

Chei di sore, i « quärgnui », a’ vignivin in 
a zitát » nome il di di marcjät, il quart lunis di 
ogni més, par afars; chei di sot, i « àmbui », a’ 
lävin in « campagne » nome in zornadis di sagre. 

Chei di sore a” vevin un biel cjampanili di pie- 
re vive; al pendeve di une bande, come chel di 
Pise. Ma chei di sot no vevin nancje ’ne inficje di 
tör: a’ vevin lis cjampanis « su la nape », ven a 
stáj tune lobeute su la fazzade de glesie gnove. 

« Une di o chealtre il uestri tór lu cjatais te 

bräide » a’ disevin chei di sot. E alore chei di sore 
e’ an fate une biele cjadene di cjarte colorade cus- 
si largje che àn rivát a fâ un laz curidór tal miez 
dal tór e a ingropá il cjavez sul gurlár de plazze. 
A” disevin: « Plui sigür di cussì... ». 


P.M. 

Chel dal tajut 


Che altre di 'o soi stat a cjatá Menot a cjase 
só, pojade dal miez di un vignál di tantis qualitáz 
di uve. 

Menot, omp pluitost « Bastian contrari», ma 
tant amant de nature e dal tajut, al mi vigni in- 
cuintri ch'al jere di póc tornát di vore ’tér des viz 
dal so cjamput. 

«Ce biele ch’e je la nature Checo» mi dis 
« cul so soreli, il vert dai ärbui, il neri de tiare di 
póc savoltade, Vajar lizér ch’al ven jà des monz di 
Cjargne; e inmö plui biel e bon al e il vin che che- 
ste nature nus ofris. Jo, tu sás, ’o soi cuintri lis 
grandis nuvitáz dai Sorestanz. Lór no àn il bon sens 
de culumie, e púr di fä prest, magari mäl, nus fäsin 
pajá nome bez; ma quant ch’o béf il gno tajut mi 
ven dongje l'incjantament: la "Hexerei" dal doktor 
Hans ch’o di cognossüt l’istàt passât a Heiligenblut; 
nome che par lui l’incjantament al fo un biel « sex- 
schau » di une Eline dal Fridl. Cul tajut, jo, 'o pués 
vivi dal Merácul de trasfigurazion liriche de realtát 
e, senze jéssi un Pauli Warnefrit o un Grivór di 
Tours, m'impensi di robis maraveosis ch’a fásin ben 
al chr. Cu lis amiciziis, po, ch'a consìstin in rapuarz 

di donazions di animis (e ben al dis un scritór to- 
desc che si à il posses nome da lis animis che si 
dönin, e no di ches che si cjölin) un veri di vin 
bon di cjase nus esalte duc’ tant di jéssi come boins 
fradis di tante companie ». 

« Tu ás reson » j dis « par lá cuintri lis triste- 
riis de vite ’o vin bisugne, di tant in tant, di judási 
cun alc par dismenteá un moment il piés, e cussi vé 
la fuarze di continuá a vivi cul timp che nus com- 
pagne, ma *o ài di diti une robe: il vin al fas me- 
rácui in chest sens, ma al podares ancje fá mál se 
ti mande al Creatór prin da lore ». 

« Bocje di laip» mi rispuint Menot «jo "o 
sai disgotá la tazze cun misure, e come me ancje 
Lelo, Vico, Dino, Elar e Franzut, duc’ sozios de 
Companie dal tajut. Ma ’o vorés contáti il sium 
di usgnot: a Pavie di Udin, che tanc’ rapuarz 'e devi 
vé vit cun ché Pavie (bielzà Ticinum dai Lango- 
barz) che si incuintre par ché bande di Milan, mi 
soi cjatát a une gran’ fieste di país cun rapresentan- 
zis dal mont internazionál e une vore di musichis e 
bandieris di tanc' colórs. Ce jerial suzzedüt? Un 
meràcul, Checo, un meràcul di Petronace, bielzà 
"civis brixiane urbis" e po dopo beát dai Longo- 
barz. Lui, par justá i conz de tiare, dopo une zor- 
nade di ploe, saetis, tons e lamps, al veve fat colá 
jà dal cil, e propit a Pavie dal Friül, Rotar in per- 
sone cul Edit des bondanziis. J stavin a flanc: di 

une bande la buine Tassie di Ratchis, pojade dongje 
une font di lat; di ché altre la biele Rometrude, fie 
di Taton, a lát di une risultive di vin ros e blanc. 
Un póc plui in la, dapráf di un cuel di monedis 
d'àur, al jere Stephanus magister di Langobardie, 
valent scritór medioväl che, cun cjarte e pene, al 
tignive la contabilität des donazions di dut chel ben 
che Diu nus veve mandát a miez dai Langobarz. La 
int, dut un "Festzug" (une prucission), vignude 
di dutis lis dissendènziis des Langobardiis dai timps 
passáz, come dî une rapresentanze di ogni bande 
dal Mont, no finive plui. Duc’ a’ olevin puartà a 
cjase lór monedis d'àur, vin e lat, donáz di Rotar, 
Tassie e Rometrude vignüz a Pavie furlane par 
daigj impuartanze cun tun meràcul di judánus cuin- 
tri la crisi e l’inflazion. Une schirie di feminis ’e 
lave de bande dal lat e il restant dai omps si diri- 
zeve viars il vin. Par chei ch'a vignivin di plui lon- 
tan no mancjavin i camions di cjariá. Jo ’o jeri tal 
miez di ché gran’ confusion di tan’ timp; nome che 
sul plui biel, di colp, par une saetade a cîl saren, 
mi è someät di jéssi stat traspuartát tal ’ Winzerkel- 
ler” di Lay (Kòblenz) dal ami doktor Hans par un 
"weinprobe" dal so vin renan. Chei dal lat, invez- 
zit, si cjatärin ’tör des tantis "Stelis" tes stalis di 
Valop a molzi pe Latarie Sociál. Cussì, Checo, si è 
concludüt chest gno sium ch’o di contát cumò. Pen- 


sistu ch'al olés di alc? ». 

Jo no j ài rispuindát. | 

'O di savüt però che al sium di Menot si son 
interessaz i Sorestanz di Pavie, pensant di adatálu 
a un Carnevál ch'al podarès vigni organizzät da la 
Pro loco di chel país. 


FRANCO FRANCO 

Sant Albin 


TIARZE DI QUARESIME 
Sante Cunegonde 
San Casimir 


Sante Livie 

San Marzian 

Santis Perpétue e Felicite 
San Zuan di Diu 


QUARTE DI QUARESIME 


San Semplizi 

San Costantin 

San Massimilian 

Santis Patrizie e Cristine 
Sante Matilde 

Sante Liuise 


QUINTE DI QUARESIME 


San Patrizi 

San Salvatór 

SAN JOSEF 

Sante Claudie 

San Serapion 

San Benvignút 
DOMENIE ULIVE 


San Rómul 
Nunziazion dal Signór 
San Manuel 

Sante Lidie 

San Sisto Pape 

San Secont 


PASCHE 


Pascute 

LA RESON 


A’ jerin lis pátriis e lis ideis, la che vué a’ son 
lis costruzions e i problems. 

Lis pätriis a’ jerin fatis di bielezzis e di memo- 
riis di vite. S’e nasseve une cjase, i mûrs e i cops 
a’ savevin di pará dal frét e de ploe, lis puartis e 
i balcons a’ cjalavin e a’ saludavin ogni dì ches al- 
tris cjasis atór e la strade, lis plantis e la lüs. 

Lis ideis a’ jerin dal omp, che j nassevin su lis 
voris de zornade come tai siums des sós polsis: cres- 
sint, a’ deventavin espressions di peräulis e di vite. 

Lis costruzions invezzi no àn mürs ch'a san ni 
balcons ch'a cjalin: e’ àn la television e il parlament 
condominiál, là ch’al ven detát ce ch’al e di fâ, ce 
ch’al & di pajd e fintremai a ce ore e in ce lüc che 
lis feminis a’ puedin lá a sbati i pezzoz. Gjavät il 
di plui o il di máncul des comuditáz, lis costruzions 
a' son dutis compagnis, in Friál e in dut il mont: 
no son fatis par une patrie e no pändin nissune idée 
personál. 

Cussi, par no deventá un element de costruzion, 
l’omp al à dome che une risorse: ché di no vivi do- 
me dal so timp anagrafic, come lis fueis ch'a nàssin 
te Viarte e a’ muerin te Siarade; ma di nudrisi di 

dute la vite de só tiare e da l’anime de só int. Che 
ce ch’al fo vif te lidris al e vif ancjemö e par simpri 
al po durá, a dá vite ’e vite. 

A dutrine 


Di fieste, la dutrine pai fruz ’e jere prime di 
gjespui. Nus metevin tai bancs dai granc’, i fruz 
di une bande e lis frutis di chealtre. 

Sul prin banc, de bande dai fruz, si meteve il 
plevan, sentàt la che si use a pojà i braz, e cui pîs 
pojàz alì che si sèntisi, lis spalis di cuintri al al- 
tàr. Al jere come un monument, parsore di duc. 
In man al tignive une cjane gargane lungje come 
ché che si va a pès, e drete come une calamite, che, 
quant ch’al coventave, e rivave fin tal ultin banc... 

Forsit ’e jere la prime volte che jo ’o lavi a 
dutrine, e ’o ricuardi ancjemò che il plevan al con- 
tave la storie di Gjone. Tre dis al jere stat Gjone 
in te panze dal pés, e jo ’o pensavi ce pore ch’al 
devi vé vude in chel sctir. E dopo tre dis, il « mo- 
stro » lu veve tornät für su la spuinde dal mâr. 
Par me il mâr al iere il pozzon di Zea, là ch'a ve- 
vin gjavát la rizile, cun ché biele aghe colör dal 
cil, sepi Diu ce tant fonde. E mi pareve di viodi 
la balene ch'e lave ca e lá movint lis aghis, fin 
ch'e veve butät il puar Gjone sul rivál de Bräide 
Gnove. E li Gjone al stave jú plen di frét, spie- 
tant che qualchidun lu judas a 14 indenant... 

a Jeve sù impins » mi dis il plevan, e mi do- 
mande: « Si viödial il Signór in chest mont? ». 

Jo ’o deventi ros come il fúc e no rispuint: "o 
viodevi nome Gjone sul rival de Braide Gnove; e 
lui, il plevan, al torne a domandámi: « Si viödial 
il Signór in chest mont? ». 

'O cjali l’altär majór, e viodint il crucifis ch'al 
lusive come d'arint, ’o rispuint di si, che si viö- 
dilu. 

Alore la cjane gargane, ch'al pareve ch'e tocjás 
cu la ponte il sofit de glesie, je plomba jù drete 
su la mé cóze, sunant di panarot: zac! 

Dute la mularie ridi; e jo impins ancjemd par 
merácul, a sfreolämi i vói, stufulit, par pará vie 
lis lùsignis ch'o viodevi, chés sì!, par chel croc di 
ché cjane gargane... 


P. M. 

A Feletan 





Un omp di pocis neräulis 


Silvio Cozzon, cusin di mé mari, al & stát un 
omp essenziál. Co al jevave, a chéi d famée ur di- 
seve « Ou! ». E chel al jere vonde par dute la zor- 
nade. Po al lave tai cjamps aulá ch’al cjatave ce fâ 
fin gnot. Ta chei siei cjamps tant biei, qualchi volte 
ancje s'indurmidive, poját sun tun rémis, dopo vé 
cjalade par oris la jarbe che gambie colör sot l'àjar, 
o il forment, o il sorc, o lis viz. 

Cussi Silvio al à passade dute la só vite. Mai 
stát in cjase di nissun, mai a sagre cun nissun, mai 
ta Postarie cun nissun, mai a Udin o ce. Cjase, gle- 
sie e cjamp; e vonde. 

Nome une volte al à fat il zir de parintát, a sa- 
ludá: come s'al vés vút di partí, di lá vie par un 
póc. Al è vignüt ca di me, a saludá mé mari: « Man- 
di Tilie, "o soi vignút a saludáti ». Po si è sentát, 
al à bevüt un got, e de só bocje no je jessude altre 
peràule. ’E à fevelät nome mé mari: « Cemüt mai 
culi? Am pensât di lâ in qualchi lüc? Státu póc 
ben? Vátu tal ospedäl? Cemüt chei di case? ». Nie 
di nie. Po si è cjapät sà e al è partit. 

Cussi al à fat ancje di chés altris bandis, lá di 

barbe Toni, barbe Regolo, gnagne Rusine. Ur a no- 
me dite: « ’O soi vignút a saludáus », e vonde. 
Dopo une quindisine, j & vignút imbast, e, do- 
po pós dis, al & muart senze di ni ceu ni beu. 
Al & stät chel che si dis un omp di pocjs pe- 
räulis. 


A. B. 

AVIARTE 


Flórs di pestelacs, 

odór di agazzis in rose, 
prime cove di níz, 

fréulis salvádiis 

come rubins, 

árbui ch'a viárzin i vói 
dopo une lungje durmide. 


Al torne a bati 

il cúr de vite 
come un balcon 

e prime lûs dal di. 


MANLIO PIEMONTE 

A Chino, paron dal locál « Al gambero » di 
Roncjs, une vore di clienz j vevin lassade la code 
di pajä. 

Une di j dis a Flavio, un student che j disevin 
« miss gambero », s'al oleve uadagnäsi qualchi pa- 
lanche. 

« Si jo» j rispuint Flavio, « cemüt? ». 

a Alore, viöt mo: chiste 'e je la liste dai clienz 
che mi devin béz e in bande al & segnät cetant che 
mi devin; chel che tu rivis a tira sot, ’o fasin a mie- 
zis; d'acordo? ». 

Tal doman, Flavio si presente dal prin debitór 
che, invezzi di däj béz, j rifile quatri sberloz. 

Scuntiát al torne « Al gambero » e Chino j do- 
mande: « Ce astu tirát? ». 

Flavio j consegne doi sberloz e j dis: « Eco, 
siór Chino, la só part ». 


* 


« Sint mo, omp, il nestri frut chist an ch'al ven 
al va in seconde medie, e aromai 'o scugnin com- 
präj une enciclopedie. E no sta fâ ché muse! Uê i 

fruz e’ än dibisugne de enciclopedie. No son mico 
come quant ch'o làvin a scuele noatris, che nus fa- 
sevin fâ dome che aste e fileto, fileto e aste. E po 
ancje la comari Nute j 4 comprade l’enciclopedie a 
so fi che al fás la scuele dal nestri; e ancje la Cati- 
ne di Toni ’e à comprät la enciclopedie pe só frute, 
e tanc’ altris in país le än comprade ». 

« Sint mo femine: che la Nute, che la Catine, 
che dut il país j còmprin la enciclopedie ai siei fruz 
a mi no mi interesse une borse. Jo la enciclopedie 
no j 'e compri! Chal ledi in biciclete ancje lui come 
ch’o voi jo! ». 


* 


Franco Spessot, passant par Marian, si ferme a 
cjase dal so ami Berto Sartori (cjargniel) par menâ- 
lu a fâ un zir cul auto. 

« Osti dal osti » j dis Berto « propit uê ch'al è 
lünis. Tu sas pûr che di lúnis "o scuen fà scuele di 
musiche ai fruz... ». 

« Poben, no sta inrabiäti » j dis Franco « al úl 
di ch’o tornarai a cjolti u& vot ». 


* 


Tornát in país dopo dodis agn di Australie, Ja- 
cun al poe la valis partiare e si met a cjalä ce che 

in país al jere gambiát in chel timp che lui al jere 
stat vie. 

Biel ch’al jere li incjantát, j va dongje un so 
ami di infanzie e j dis: « Jácun, dulä vätu cu la 
valis? ». 


* 


Il uardean di Cormons al jere il plui graduát 
di duc’ i uardeans de provincie. 

Ogni volte ch'al lave dal sindic a lamentási par 
vie de pae, il sindic j diseve: « Ustu vé un pizzul 
aument o un filet di plui su la barete? ». E lui, 
ch’al jere une vore ambizios, regolarmentri al pre- 
ferive un filet in plui. 


* 

« Pense, a no plui di 15 metros, sul teraz, mi 
salte für il jèur. Duncje sul net. J Ai tirât doi colps. 
Nuje. Mi & vignút su un gnarvös ch’o lu varés co- 
pät! ». 


VICO BRESSAN 

Sant Ugo 

San ek di Paule 
San Ricart 

Sant Isidör 

San Vizenz Ferreri 
DOMENIE IN BLANC 


San Zuan Batiste de la Salle 
San Redent 

Sante Marie Cleufe 

San Terenzio 

San Stanislau 

San Zenon 

TIARZE DI PASCHE 


Sante Liduine 
Sante Anastasie 
San Lambert 
San Nicete Pape 
San Galdin 
Sante Eme 


QUARTE DI PASCHE 


San Selmo 
San Caio Pape 
Beade Eline Valentinis 


San Fedél di Sig | 

San Marc Vanzelist - "Besa de Liberazion 
San Cleto Pape 

QUINTE DI PASCHE 


Sante Zite 
Sante Catarine di Siene 
San Piu V Pape 

PASCHIS 


Nino Nela, come che lu clamin a Fórs di Sore, 
al è un ami di Armando. E Armando, par cui ch’al 
cognòs ben il país, al è chel perit cul «Volkswagen» 
ros che dute la só sante zornade al ti scurzinée par 
chi e par li cence mai bonási un moment. 

D’istät, Nino e Armando, quant ch'e àn chel póc 
di timp libar, e soredut quant ch'a san che vie pal 
bosc, tai puesc’ ch'a cognóssin lór, foncs no si ’n’ 
cjate, e’ än ché biele abitudine di lá a ciriti pai gré- 
banos e tai puésc’ plui periculós lis liparis che po 
a’ siárin, come se niente fosse, in vás di vert, e po- 
dopo lis mándin atór pes mostris ofidichis. 

Une di, ch'o mi cjatavi juste in cjase di Armando 
cun lór doi, tornáz apont da un zir di liparis, e che 
si fevelave di velens e di muardudis, Nino, co al 
viodé che Ines, la femine di Armando, za in stáz 
interessanz di qualchi més, "e vignive dute dolze a 
puartánus alc di bevi, al ciri subite di gambiá di- 
scors cun tune só storie di úfs di Pasche. 

« Vere, savéso » al disè. « Mé mari, un an, co 
jo e mé sür ’o jerin ancjemò pizzui, nus veve com- 
prát qualchi di prime di Pasche un biel úf, e come 
che dutis lis maris a? fasevin une volte, lu veve sia- 
rat (tant biel ch’al jere cul so floc intór) deng de 
vitrine... A mi e a mé súr, ogni volte che lu cjala- 

vin, chel úf nus faseve vigni nome golatis. E migo 
di mangjálu, savéso? Nö! Ma di savé ce ch'al veve 
dengt. E ’o vevin di savélu! Une di, stant che mé 
mari 'e jere für... » al continuave Nino « ’e che jo e 
mé súr no podevin tignísi plui, j vin fate la fature. 
Mé sür su la puarte a viodi ogni tant s'e rivave la 
mame, e jo, su la cjadrée, a viarzi la vitrine e a cjoli 
Púf. E po planchin planchin, prin a discjartälu, e 
po a viodi di viärzilu in doi cence römpilu. Une 
fadie tremende », al contave il Nino, « ma ’o sin 
rivàz a fale. E dent ’o vin cjatát un brazzalet, che 
mé súr, apene viodút, lu veve za intór. E dopo, con- 
tenz come paschis, si sin metúz subite cul Där di so- 
pressá a distirá cjarte e floc, a incolá i doi scús di 
cjcolate e, infin, a torná a meti in zir la cjarte so- 
pressade e il floc sflandorós. Al jere tornát gnúf di 
zeche... ». 

« E dentri », j ai dite « ce véso metút tal puest 
dal brazzalet? ». 

a Tas...» mi à rispuindút. « In chel timp mé 
mari 'e veve mál tes mans, e ogni sere, prin di lá 
a durmí, si onzeve ben cun tune pomade particolär. 
E il dì di Pasche, co ’e viarzé l’ûf e 'e cjatà dentri 
propit un tubet gnúf di ché pomade, 'e disè: "Ma 
viodét achi mo, Signör, cemüt àno di vé savüt cho 
vevi chest mäl tes mans?” ». 


EDDI BORTOLUSSI 

Bobon 


Al veve non Omobono, ma la int dal país lu 
clamavin Bobon. 

Al jere « misántropo », come che si dis par 
talian, nol praticave nissun, al viveve bessól e al 
jere pluitost scjaldinós. 
| Une volte al cjatà da dí cun tune babe dal borc 

là ch'al stave: quant che cheste j à dit alc che no 
j lave, lui j à dât un sburton e le à butade partiare. 
E al è stât clamât in Preture. 

Alore dut il païs a Tarcint, che si celebrave il 
procès. 

Avio, ch'al veve assistút, al contave: « Alore 
il Pretôr lu clame sà e j domande par talian: 
"Come vi chiamate?”. "Comini Omobono”. E il 
Pretór: "Siete un omenaccio!” ». 


MENI 


61 


[AAA 


Velopetadid 


A Roncjs di Monfalcon quatri fantaz, ch'a ve- 
vin fat un viaz ta l’Indie e tal Pakistan, e àn pen- 
sat di invidà duc’ i amis par feveláur de lór espe- 
rienzie. Cussi ancje a une siorute ch'e sta vizzin 
di me j è rivät l’invît: « Sabato alle 16 faremo le 
diapositive. Siete gentilmente invitati ». 

« Sint» j dis la siore al so omp «ce sono 
chestis "diapositive"? ». 

Lomp la cjale, al pense un moment, podopo 
j rispuint: « Mah, al dovarés tratási di une quali- 
tát di goulasch... ». 


* 


« Cemút ise cun só brüt? Ise ancjemó tal ospe- 
dal? » j domande une di store Nine a mé none. 
« Ben, ben » j rispuint mé none. « Tra qual- 
chi di 'e ven a cjase. E’ àn di fäj ancjemó un esam, 
che mi pár che si clame "autopsia", e dopo la màn- 


CLAUDIO BRESSAN 

Sanz Canzio, Canzian e Canzianile 


Madone de Visitazton 


1 J San Josef operari - Fieste dal Lavór 
37 $ Sm Palio, e Telar Abaca 
e Jacun 
4 D SESTE DI PASCHE 
5 L San Pelegrin 
6 M San er Savio 
7 M Sante Flavie 
8 J LA SENSE 
9 V San Grivór di Nazianz 
10 S Sant Antonin 
11 D SETIME DI PASCHE 
12 L San Pancrazi 
13 M Sante Glicerie 
14 M San Matie Apuéstul 
15 J Sante Sofie 
16 Sant Ubalt 
17 S San P Baylon 
18 D PENTECOSTIS 
19 L Sant Ivo 
20 M San Bernardin di Siene 
21 M San Vitorio 
22 |] Sante Rite di Cässie 
23 V San Zorz 
24 S Sante Susane 
25 D SANTISSIME TRINITAT 
26 L San Filip Neri 
27 M Sant 
28 M San Milio 
29 d CORPUS DOMINI 
S 




















duet 


Tal cors di un dopomisdi di fieste, tun grant ti- 
nel di une cjase che no si dis, a’ jerin une trentine 
di lör a bevi e a discori. 

Il vin al veve morestáz ben e no mál squasi 
duc’. Ï mascjos, cui architet, cui dotör, cui profes- 
sór e cui mestri, a’ fevelavin di robis grandis: di 
Dante, di Michelägnul, di Bramante, di Socrate... 

Dos siorutis, dapit, für di trop, dongjelaltris, 
no abadavin al scjàs; e une "e fevelave fis fis. J di- 
seve a ché altre che jé j tignive une vore a insiorá 
la só cjase di robis vieris, antighis, come armárs, 
panàriis, gràtulis, vintulis, cassons, plaz di crep pi- 
turáz o di peltro, bússui, e vie discorint. "E diseve 
che no mancjave a nissune mostre di antiquariát, e 
che almáncul une volte ogni quindis dis 'e lave a 
visitä lis buteghis di antigais in zitát. 

« Cussì, un póc a la volte » e diseve « o soi 
rivade adore a rincurá mòbil interessanz'e preseáz, 
creps cjargnei dal sietcent cun decorazions a man, 
e tanc’ altris tocs di valör ch'a fásin biel viodi in 
ogni stánzie de cjase ». 

Ché altre, dopo une qualchi interuzion in tal 
prin de fevelade de amie, denant dal diluvi di pe- 

ràulis de amie che no veve padin, "e scoltave e nu- 
jaltri. 

Ma une orele la tignive ancje viarte ai discors 
disordenáz ch'a fasevin i òspiz lassù. « Dante al è 
Dante... » a’ disevin. « E Leopardi al & il plui grant 
liric dal mont... Sempre caro mi fu quest’ermo col- 
le..." ». « E il Verga t'al mangje vif il Manzoni... ». 

Fin che a un pont, sglonfe des maraveis che j 
contave ché altre; a jé, che in cjase no veve nissun 
toc, nissun « pezzo » antic di valór, ma juste chel 
póc ch'al coventave pal drandran di ogni di; sintin- 
si ancje un póc umiliade a reson di cheste mancjan- 
ze di robis bielis, di chestis carenzis che l'amie j 
faseve notá cul elencä ce che jé invezzit ’e veve, no 
pode stratignisi e 'e disè: « Sì, signora, in casa mia 
no se ga nissun toco de antichitä e de valor; se ga 
invece, quel si, tanta, tanta cultura... ». 


M. 

Limps passât 


Lant a späs in chest di di fieste dilunc la stra- 
de di Masereit a Mugle, ’o resti estasiät viodint i 
biei colörs ch’a indulzissin Madone di Mont, i cuéi, 
il mär, sintint i glons di Mugle viere ch’a vegnin 
jà vongolant par saludä il cjscjel di Marquart, la 
glesie dal cardinal Gaetan, intant che il soreli al 
indarintée, oltri il mår, cjasis di zität. 

Cun chest spetacul denant, e cjalant, plui sot, 
il poz e il biel puartál furlans de cjase dai Francs, 
mi ven adamenz che culi, tra « San Climient e 
Ronc », un timp Bortolon, cognossût par Carlin, e 
duc’ chei viei che nus àn tramandát par miez di 
pre Jacupin, tal secul passát, faz de lör vite e tan- 
tis bielis storiutis di chest país, a’ cjacarárin ladin. 

Vös lontanis di cjant a’ rivin dongje di me: di 
« bieli mamuli muglisani, bravi de vugar cu la bar- 
cja », o discors di omps la di « Jacum Negron » 
ch’al veve «vin a dies carantains al bucjal, ch’al 
jera come refosc... ». 

Ma mi pär ancje di viodi, propit no lontan di 
culi, il puint «de Zauli », dulà che « de una part 
a’ jera l'Aquila, e là comandeva l’imperatour, e 
de ca, viers Mugla, a’ jera San Marc e cumandeva 


69 


el prinsip de Vignesia ». 

Si fas ancje sinti « el zudis Nane Grant » che, 
simpri cuintri lis tassis, denant il podestät Balbi, 
chal faseve « magnerì » j disè: « Cun ce orden ga- 
vei mitü sta tassa a sta puovera zent? Subit, al mo- 
mient che sei riturnäz sti solt, se no gai ca el mas- 
sanc che son sinc dis che lu gussi, e ve tai el cjáf ». 

Culau Bortolon mi plás ricuardálu di vincjevot 
agn, quant che si metè «a far l'amour cun tuna 
mamula del pajés ». « Turnant "ne di de Mont San- 
te di Gurizze cun tanc’ átris muglisains, j disè a la 
só mamula, in preziensa di tainti femini e omi: 
”Ades te dag un bazo, e cussi stassera, co saron a 
Mugla, vignarai a Cjasa tova, ghe dizarai a to pare 
e a to mare se i ze cuntienti de Carlin” ». 

— 0 ai butat jà dôs perdulis ricuardant, denant 
dal incjantament de nature di culi, alc dai mugli- 
sans di pre Jacupin, e 'o pensi ch'e sarès ore di fini, 
parceche de cjase dai Francs, par un balcon daviart, 
"ne vôs di femine ’e clame: « Checo ven sù. Ce 
statu a fá in ché strade, inzussit? ». 


KE 

In pont di muart: « Sint omp, prométimi di 
fä la pas cun mé mari ». 

« T’al promet ». 

« Prométimi ancje che al gno funerál tu la su- 
stignarás tigninle sot-braz ». 

« Va ben, ti promet ancje chest; peró tu mi ru- 
vinis la zornade ». 


« Ce fastu? ». 

«’O scrif ai miei di cjase ». 

a Cemüt scrivistu se no tu sês bon di scrivi? ». 
« Ver, ma tant a case me nissun sa lèi». 


* 


« Si, siór Min, par doman di matine la cjarte 
di identitát ’e je pronte, peró che si visi che se no 
mi puarte chi la vecje no pués consegnáje ». 

Tal doman matine Min, puntuál, si à presentát 
denant dal sportel a ritirá la cjarte, compagnát de 
femine. 


V. B. 

LA CHE LA ZITAT "E MOR 


La che la zitát e mûr, 

su stradis pantanadis 

jenfri filistrins tiráz 

cun cjamesis e mudantis a sujä, 

i puórs a’ vivin tra di lór. 

Il lusso dai siórs si disgote 

in scovazzis che s'ingrúmin partiare. 


A.B. 

Lis feminis eu la cotule nere 


'O di premure di di alc "es feminis dal gno pais: 
a ches ch'e an la cötule curte, ma sore dut a ches 
pocjs ch'e an la cötule nere, ingrispade in vite e 
lungje, come ché di mé mari, come ché de none, 
come ché de bisnone... 

Al è come s'a continuassin a fâ vivi alc, e di 
mari in fi a? consegnassin une lum par continuá a 
alimentálu. Nol & nancje ver che ches cotulonis no 
stedin ben ’es feminis, anzi, la ingrispadure ’e fäs 
il flanc taront e mörbit, il lunc al tapone la gjambe 
dispes für di plomp, e al dá al pàs une só impuar- 
tanze e nobiltát. 

Us ricuardi dutis, feminis in neri dal gno país. 
Us saludavi dal balcon de cusine, quant ch’o pas- 
savis cui cjaldirs ciulanz a pás svelt viars il poz, 
legris parceche lá al poz al jere un biel passetimp. 

Dopo une lungje cjacarade, 'o tornavis cui cjal- 
dirs plens. 

Us cjalavi. 'O cjaminavis come regjnis, cu la 
schene drete, il pet in für, a pàs curt. Chel lustri dal 
ramp, chel gota da l'agbe... 'o parevis sacerdotessis 
di no sai ce rit gloriós! 

'O ses dutis tal gno cir: la Bonate, cussì sem- 
plize e di pocjs peräulis, ch’o cröt che il plui grant 
timp de só vite lu vedi passát sul lavadór; la San- 
tine, more e biele come une madone; la Luzie, 
l’Anute, l’Esterine, la Britule. Quant che il Pauli 
al veve puartät in pais la spose, siör Luche, viodin- 
le cussi pitinine e minude, j veve dit: « Tu ás spo- 
sát une britule » paragonanle ’e curtissute curte 
che si ten simpri te sachete, a puartade di man. E 
Britule al è restät il so non fin ch'e à vivüt. 

'E je une lungje file aromai, e us viöt a passá 
ogni sere, dome par me, lunc la strade; e mi salu- 
dais come alore: « Mandi Valentine ». 


VALENTINE BELLAVITIS 

La pridial di Tortorel 


Al era, il nonu Micjeil, stát sindaco di Midun 
par trent'agn e pi, da l’otanta, j’ cröt, fin a quant 
ch'al muri, ta l'àndis. 

A’ erin, da li’ nestri’ bandi’, agn cunturbáz par 
via dai laris: di ché congreghi’, ch'a fo 'na vora 
scováju four e ridüsaju cidins. Di not a’ netavin 
cjasi' e stái, via pal dì a’ fasevin la vita di cheai- 
tris, ma ai diseva un di lour al nonu ch'a nal ri- 
vava mai adora a pàsciasi. 

«’A é la maladizion da la roba e dai bêz » ‘a 
resonava mé mama « ch'a’ ti covéntin, ma a volén- 
tin massa, a stá simpri ul cu la ressa da tirá don- 
gia, a’ ti discùncin il vivi. No vé da essi, a’ s'in- 
tint, come il pôr Tortorel, che una di al rivà dal 
nonu dut content ch'al saltuciava. * Ce atu, Tor- 
torel? ” ai domandà il nonu, sigür cb'ai fos capitát, 
'na volta tant, alc di bon. ” Sior Micjeil, sior Mi- 
cjeil! P di vindüt la cjasa ". E al si freava li’ mans 
da gust. ” E adés ce farátu cencia né fouc né louc, 
biât, chi tu vevi dome chei quatri mürs? Ti coven- 
tave bêz? ”. " No bez, ma ben adés j’ na ài pi pin- 
seir da paâ la pridiál, ch'al mi vegni a scuedi chel 

Spigoloti che jo j’ trimavi ogni volta ch} lu jo- 
dèvi. Adés j’ di la mé libertát ” ». 

And’é di ché’ libertáz ch’a’ samèin ché di Tor- 
torel, encja se un a’ nal à mai bramát da comprà- 
sali? vindint il sio. 


NOVELLA 


(Lengaz di Navarons) 

HU n<euzzi Daat Under Uus-sar D 


SECONDE DOPO PENTECOSTIS 


San Marcelin - Fieste de Republiche 
Sante Clutilde 


Sant Antoni di Pàdue 
Sant Eliseu 
QUARTE DOPO PENTECOSTIS 


Sante Justine 
Santis Cirìache e Móscje 
Sante Marine 


San Romualt 


QUINTE DO -PENTECOSTIS 


San Lanfranc 

San Zuan Batiste 

San Gulielmo 

San Rudolf | 
San Ciril di Alessandrie 
Sant Ireneu 


SESTE DOPO PENTECOSTIS 
Santissins Protomártars 

LA RESON 


A’ forin pais ch'a deventärin zitäz, cressint in 
bielezze di monumenz, di plazzis e di stradis: ma 
co lis zitáz a’ deventàrin masse grandis, lis lörs bie- 
lezzis si cjatarin scjafojadis tal miez di une sdrume 
di costruzions senze flesumie e di un davoi di cjas 
e di fums. Cun dut achel, lis costruzions des zitàz 
di vué a’ rispuindin ’es dibisugnis de ziviltät di sdru- 
me: invezzi i pais, che prime e’ adatavin al lór jés- 
si i mödui des bielezzis zitadinis, in vué si cjatin a 
riprodusi in pizzul ce ch’al va ben dome che in grant. 
Cussi, biel che la zität ’e piart un tant, il pais al 
piart al dopli o ancje plui. Baste pensá a ziartis gle- 
siis gnovis insedadis in tun contest ambientäl ancje- 
mò contadin, o a ziartis ostariis di campagne che, 
ingrandidis e lustradis, e’ àn piardút il grant valòr 
de semplizitàt e la clime di intimitàt ch'a vevin cla- 
mät int di lontan. Cumò, ches ostarlis a’ son fatis 
dome che par mangjá e bevi, senze savé a gjoldi e 
senze savé a fevelá. 

E dulà Aral di lá lis fiestis Vomp ch'al al jessi 
de routine dal vivi di ogni dì, cu lis voris imperso- 
náls, i dafäs guidáz des machinis, lis seris obleadis 
dai videos? Indulà un respir pe só anime, se il spirt 

al ven calcolát un mecanisim psichic di doprá in pro 
de produzion e dal cunsum? 

'E sarès la volte pe zitát, cumo, di ciri tal país 
i mödui di adatá ’e só vite lämie e stufadizze; ma 
co il pais nol rispuint, il cercli al si siare e no je 
redenzie. 

Paraltri, in qualchi discors e in qualchi fat si pó 
cjatá il mutif di sperá il miör. Quant che dut al è 
finit, al e il moment di torná a scomenzá, cun pin- 
sirs gnás, a fá un mont di vivi. 


L. C. 

Frurrond 


Feo al va li de Riche (ch'e jere deventade só 
gnezze par véj sposát un nevót) e j pant che la Co- 
samine, la Rose e la Mälie e” àn dit mal di jê. 

La Riche, ch'e à une sglonfe di chés di sinti 
a di ch'e van atór cjacaranle, j domande a Feo, cui 
vôi difür, quant ch'e àn dit mál di je, e dula. 

« Ta Postarie » j dis Feo; e j conte che lis veve 
cjatadis in cove ch'al jere lat a bèvisi un bùssul; e 
al jere cun lór ancje Berto. 

« Poben, cumó vonde! » ’e dis la Riche. « ’O 
soi stufe e strache di lassámi sviliniä quant ch'o stoi 
su lis més e no secj nissun ». E si pronte par lá 
sù a fälis für. 

Só madone, ch'e à sintút in cusine in confüs 
il so sbroco, ’e ven ca a viodi ce ch'al suzzét di 
precis. J domande di ce che si trate. 

« Al e che chés tre vergognosis no finissin di di 
mal di me. ’O voi sù e ur gjavi i vôi... ». 

« Buine... sta buine » j dis la madone. « Sintin 
prin di dut ce ch'e an dit di precis ». E si volte 
de bande di Feo par sinti di precis ce ch'e an dite, 
e dula. 

« Lis ai cjatadis in cove ta l’ostarie » j dis Feo 

a ch'a fevelavin de Riche ». 

« Ma ce disévino? ». 

« Ce ch'a disevin, no sai » al dis Feo; « no äi 
sintüt... ». 

« Ma insome, se no tu ás sintút, cemüt fätu 
a savé ch'a fevelavin mál de Riche? ». 

« Lu sai parvie che apene che mi án viodút 
a jentrá ta Postarie e’ àn tasút di colp... ». 


M. 

Esam di dutrine 


Intant de visite pastorâl a Biliris, prin di Messe 
grande il Vèscul al faseve in glesie l'esam di du- 
trine. 

I scuelárs a? jerin duc cumprindúz e ancje un 
póc spaventáz. E” assistevin e prove un pôs di gje- 
nitórs dai fruz, qualchi predi, qualchi fedél e, na- 
turalmentri, il plevan dal país. 

L’esam si jere inviät ben, cun tanc’: « Bravo... 
bene... » a riuart des prejeris, des rispuestis su Diu, 
su la Madone, sui comandamenz. Po il Véscul al 
passà "es domandis su la « grazia di Dio »: biele, 
sante, don dal cil, vieste blancje da l’anime... 

Al va dongje a une frute sui núf agn, che veve 
non Valentine, e, in relazion a cheste « grazia di 
Dio », j domande: « Qual’é la cosa pit preziosa, 
piú bella per i cristiani? ». 

La frute 'e taseve, e il Véscul, dopo vé spietát 
un póc la rispueste, al insist: « Si mo, Locis 
dimmi qual'é la cosa più bella per i cristiani.. 

Nuje. 

Daür dal Véscul (ch'al jere Zaffonato) il pre- 
di dal pais al pensá di judä la frute a rispuindi, 

senze che il Véscul s'inacuarzés; e al puartä la pal- 
me de man gjestre, ben viarte, sul so pet, come a 
dí che « la cosa piú bella era la grazia nel cuore ». 
E al alzave e al sbassave la man viarte sul cür. 

Alore la Valentine, viodint chel moto, si drez- 
zà, e francje e sigure je disè: « La cosa più bella 
è il signor parroco ». 


GJDIO DEL PINO 

Zb cuntrabant 


No che il mont al cambi né in cent né in mil 
agn: al é come "na cuarda ch'a si intorteèa e ’a si 
distorteéa, e simpri a’ son i maestris da la justizia, 
chei ch'a’ sègnin cul déit, ch'a’ ricin il nås denant 
ce ch'a suzzét e, se la justizia a’ véssin proprit da 
manegiäla lour, invezi da drová belanza, a’ dropa- 
ressin curtis; ma istés a’ dröpin la lenga ch'a é il 
pezu curtis. 

Simpri a gno nonu a’ si presentärin i conseéirs 
dal cumun a spiá di una femina ch’a vendeva tabac 
di riscous, na sai se vedova o bandonada, ma cun 
tre quatri creaturi da mantigni. 

La roba ’a fo presentada in conséi tan’ co un 
scandal, ch’a na si podeva sopuartá cuntrabanz in 
paeis, e a’ coventava ch’al finis e ch'a fos clamada 
la femina a rindi cont. 

« Sigür » al disé il nonu « just: a’ si pos cla- 
mila, métala in preson ch'al é un esempli par duc’, 
e fáj ce chi pensais ch'al sei da fâ. Al é invezi da 
jodi prima cemont comedála cun chei canais ch’a’ 
na son in etát da tégnasi cont bessoi. A' sarés do- 
me chi si metessin dacordu tra di nó da pensäj un 
póc par-om. ]' crót ch’a’ bástin cinc francs (al sarà 

stat ’tör doimil di adés) », e, bel disint, al ju tirà 
four da la sacheta e al ju pod su la tavala. 

A’ fo come se il scandal da la femina ch'a ven- 
deng tabac di cuntrabant al fos svampit a colp e 
subit subit un conseéir, cencia domandá la pera- 
vala, al tacà a discori: « Na sin gióz mäl cul sorc 
chest an, ma li’ tistigni’, vevo da di li’ tistigni!, 
a’ son duti’ cul vier ». 


N. 


(Lengaz di Navarons) 

Priositàz 


Une volte Zenco al tornave a cjase di Cuje sul 
tart, tune gnot d’astàt, senze lune. 

Nol veve cumbinát nuje in Cuje di ce ch’al 
veve speràt, e al jere stuf di dut, e gnarvòs. 

AI passe devant di une cjase di Zucje, che al 
cognosseve ben, e al viót ch'al jere lusór in cusine. 
Al spie dentri, e al lampe la Eline, bessole, in cu- 
sine. Al bat adasi cu lis Ainis tai veris, e la Eline 
e ven fúr su la puarte. 

Cheste Eline no jere ché che si dis ’ne bielez- 
ze, e 'e veve i siei agn. Ma par un come Zenco, in 
ché sere, 'e jere púr simpri une femine; e se no 
‘nd’ è altris di podé praticá, no si pò stà a cjalä 
pal sutil... 

(Zenco, a propòsit de bielezze des feminis, al 
usave a di chest: « La bielezze des feminis nol e 
un alc di assolút. La bielezze des feminis ’e je re- 
lative, come ch'al è dut relatif in chest mont. Se 
d nd’ à cent dulà sièlzint une, la bielezze ’e jés 
für, che si pués D un parangon. Ma se invezzi 
di cent tu ’nd’ ás une, la bielezze ’e je ché, púr che 
séi stuarte o losche ». Al diseve ancje chest: « Se 
in chest mont no fossin altris feminis fúr de Re- 

gjne di Cragnulin (che jere un catàs, un pesär...), 
ancje il re Vitorio al vignarés a Biliris par jé... »). 

'E ven duncje für su la puarte la Eline, e lì a’ 
tächin a discori dal plui e dal máncul, impins, sul 
antil. 

Ma no si pó mico stä impins sul antil a fevelá 
dal plui e dal mäncul par cui sa trop, ise vere? A 
di un pont, o si mude rigjstro o si scjampe. E 
Zenco nol veve ché di scjampä. 

E alore al á scomenzát a fevelä come ch’a fásin 
i marochins, ven a stäj doprant, in plui de lenghe, 
lis mans. 

Fintrimai che cheste gnove mode di fevelá di 
Zenco si € mantignude sun tun plan rasonévul, la 
Eline no à vút masse ce di, che no jere di len nan- 
cje je. Ma Zenco al jere, disin cussì, un progressist. 
Al usave a di, tra altri, denant di qualunche ati- 
vitàt dal so vivi, « Necesse progredi », ch'al stave 
a significä, secont lui, che no bisugnave fermási su 
nissune robe za fate, ma là indenant simpri, senze 
stá a talpinà, «che la vita passa e non torna » al 
diseve. 

E alore al suzzét che quant che lis siés mans 
e' àn tacát a discori senze ritegno, la Eline 'e à sin- 
tüt la bisugne di difindisi te mode miór. E la mo- 
de miór par jé, ch'o ài za dit che no jere ni biele, 
ni zóvine e ni di len, quale podévie séi tune gnot 
come ché? 

e Francisio » j disè (che propi Francisio al jere 
il non di Zenco, che Zenco al jere il so non... di 
batae) « Francisio » j disé « ma, dopo, mi spösistu 
tú? ». 

Zenco al restá interdet. Sul moment, mi diseve 
dopo, j vignì sù di... fint di discori par lá dilunc. 
Ma la gnot je jere veramentri barone; e no sarès 
tornade mai plui; di mút ch'al sarés stát un delit 
chel di piárdile a mone vie senze un tentatif in- 
denant. 

J rispuinde: « Eline... frute, chés robis ali si à 
di viödilis dopo... ». 

« No, prime! ». 

« Nd, dopo! ». 

No an cumbinát nuje. Jé prin e lui dopo. No 
son láz d’acordo sui timps. 


M. 

LA QUIETE DOPO LA TEMPESTA 


Passata & la tempesta: 

odo augelli far festa, e la gallina, 
tornata in su la via, 

che ripete il suo verso. Ecco il sereno 
rompe la, da ponente alla montagna; 
sgombrasi la campagna, 

e chiaro nella valle il fiume appare. 
Ogni cor si rallegra, in ogni lato 
risorge il romorio, 

torna il lavoro usato. 

L’artigiano a mirar l'umido cielo, 

con l’opra in man, cantando, 

fassi in su l'uscio; a prova 

vien fuor la femminetta a còr dell'acqua 
della novella piova; 

e Perbaiuol rinnova 

di sentiero in sentiero 

il grido giornaliero. 

Ecco il sol che ritorna, ecco sorride 
per li poggi e le ville. Apre i balconi, 
apre terrazzi e logge la famiglia: 

e, dalla via corrente, odi lontano 

LA CUJETE DOPO LA TAMPIESTE 


Passade la tampieste: 

i ucéi a’ Dain fieste, e la gjaline, 
tornade su la strade, 

si sbroche a fá il so viars. Eco il seren 
ch’al romp culä, dal plan a la montagne; 
si sgombre la campagne, 

e clär in te valade il flum s’impär. 
Ogni cúr s'indalegre, gjubiái 

a’ törnin í sunsúrs 

dai tráfics usuäi. 

Il marangon a däi 'ne ocjade al cil, 

la vore in man, cjantant, 

al ven sul ús; a prove 

’e côr la femenute a cjoli l’aghe 

de ploe plovude gnove; 

e Portolan te cove 

si pronte a dá pastrade 

la sölite berlade. 

Ve’ che il soreli al torne, ve’ ch'al rit 
pai cuéi e pai cjasäi. Si viärzin puartis, 
balcons e scúrs e ramis piulant: 

e sul stradon tu sintis, da lontan, 

tintinnio di sonagli; il carro stride 
del passegger che il suo cammin ripiglia. 


Si rallegra ogni core 

Sì dolce, sì gradita 

quand'è, com’or, la vita? 

quando con tanto amore 

l'uomo a’ suoi studi intende? 

o torna all’opre? o cosa nova imprende? 
quando de' mali suoi men si ricorda? 
Piacer figlio d'a ffanno; 

gioia vana ch'è frutto 

del passato timore, onde si scosse 

e paventò la morte 

chi lo vita aborria; 

onde in lungo tormento, 

fredde, tacite, smorte, 

sudâr le genti e palpitâr, vedendo 
mossi alle nostre offese 

folgori, nembi e vento. 


O natura cortese, 

son questi i doni tuoi, 

questi i diletti sono 

che tu porgi ai mortali. Uscir di pena 
e diletto fra noi. 

sglinghignä di sunais; il cjär al strit 
dal cjaradör ch’al torne a lá indenant. 


S'indalegre ogni cúr. 

Tant dolze e preseade 

la vite ise mai stade? 

Quant Pomp stäial daúr 

tan’ legri a lis siés provis? 

o törnial ’es siés voris? o a di gnovis? 
e quant dai siei malans si visial máncul? 
Plasé D dal afan; 

gjonde ch'e ven de pore 

de muart, passade apene, ch'e à sviarsät 
chel che la vite prin 

no la stimave un solt; 

dulà che püaretis, 

pensant di séi ’e fin, 

lis inz a’ gangarärin, in tal viodi 

pontäz al nestri mäl 

nui, ajar e saetis. 


Nature liberäl, 

chesc’ i tiei dons a’ son, 

chestis a’ son lis gjondis 

che tü ai mortäi tu däs. Jessi di pene 
al & un regäl, un don. 

Pene tu spargi a larga mano; il duolo 
spontaneo sorge: e di piacer, quel tanto 
che per mostro e miracolo talvolta 

nasce d'affanno, è gran guadagno. Umana 
prole cara agli eterni! Assai felice 

se respirar ti lice 

d'alcun dolor: beata 

se te d’ogni dolor morte risana. 


GIACOMO LEOPARDI 

Penis tu sgjarnis a braz viarz; il dúl 

al nás spontani: e di plasé, chel tant 

che par cás o merácul ognunquant 

al ven de pene, un pro. Dilete, cjare 
gjarnázzie ai tiei lassù! che tant ti è agrát 
se rispirà ti è dat 

di un qualchi mal: beade 

se te d’ogni dolór la muart ti pare. 


(Traduzion di Meni) 





D'istát, co al è timp di fériis e di vacanzis, an- 
cje a Fórs di Sore, come in tanc’ biei païs de nestre 
Cjargne, si pués cjatá e cognossi turisc’ di ogni fate: 
zovenaz ch'e àn nome voe di divertisi, anzianoz ch'e 
àn invezit plasè di polsá e di gjoldi il fresc dal bosc, 
femenatis che, magari, stant che no àn nuje di fâ 
in cjase e che no san cemút fá a passá il timp, 
si divertissin a rompi i tábars a chei ch'a son a vore 
tes buteghis e che àn primure, massime in ciarz 
momenz di incolme, di spesseá e di lá indenant. 

Mauro, il becjár di Fórs di Sore, e... il biel de 
valade, come che lu clamavin une volte lis fantatis 
di Fórs di Sot prime ch’al cjolès própite une di chés, 
si cjatá une di denant dal banc un element di chei 
che veramentri a’ Dein piardi la pazienze ancje ai 
sanz. 

« La gavessi un pollo, né picio, né grande? » j 
disè par triestin une turiste jentrant di buride den- 
tri de becjarie. 

a Con un pollo medio combiniamo subito » j 
rispuindé ridint Mauro. E dopo véle ualmade un 
lamp, al lè di corse te stánzie in bande dal negozi 
a ciri un di chei polez che la só femine ’e veve juste 

copàt in ché matine. E par no cori tantis voltis den- 
tri e für, j puartä in ca, in sorte, un tre di lór, par 
ch'e sielzés chel che j lave ben. 

« Oh, vedemo... » 'e scomenzä la triestine. « J 
me par bastanza beli, ma... la me sigura che í xe 
freschi? ». 

« Decapitati stamattina » al sentenzià Mauro. 

« Ma la sa che son indecisa; cossa la me con- 
siglia? ». 

« Per me, signora, uno vale l’altro... » 

« La disi...? » 

« SÌ » 

« E... la senti, no la gavessi de farme vèder 
qualche altro capo? ». 

« Fin che vuole, signora ». E al lè di gnùf te 
stánzie in bande a cjoli altris polez, che ju pojà par- 
sore il banc in mit che podès sielzi cun calme, in- 
tant che lui, Mauro, al siarvive altris clienz. 

La triestine je messedä in ca e in là i polez par 
un bon quart d'ore, po je scomenzà: « Signor... la 
senti, la me podessi tajar le zate de questo che me 
par più bel? ». 

Mauro cun tun colp di curtìs al tajà lis zatis 
dal polez e al continuà a siarvî la int ch’e stave jen- 
trant di un continuo e che si ingrumave te becjarle. 

« Orpo » ’e comentà la triestine « che impres- 
sion che me fasi senza zate... ». E po dopo: « La 
senti, no la podessi cavarghe quele piume in ziro 


103 





del colo? ». E Mauro: « Faremo anche quello, si- 
gnora ». 

« E la me disi, saressi de tajarlo in quatro? ». 

« Dipende da come deve cucinarlo ». 

« La sa, son un poco indecisa, no so ben se in 
quatro opur in oto ». 

« Ben, intanto che pensa, servo altri clienti » j 
rispuinde Mauro scomenzant a soflá par sot e cja- 
lanle di stuart. 

« Ma », 'e tornà a scomenzá la triestine, « in- 
tanto la podessi tajarlo in quatro, no? ». 

E Mauro, cence proferí peràule, al lassà par un 
moment un gnúf client e al fasé il polez in quatri 
tocs. Ma quant che la triestine subite dopo 'e tornà 
a clamálu e j disé « ...gavessi pensá che saressi meio 
che me tajassi anche la testa », no si tigni plui: al 
plantà il curtis tal zoc di len e al disé: « Crament! 
Vulintir! Baste nome che si tiri plui in ca... ». 


E. B. 

SAN LURINZ 





"Ne stele 'e cole. 'E lasse 

"ne sdrasse par daür tal cil, lusint. 
«O stele» ’o j berli « sint: 

la spose mi trascure... 

no mi sta sot... mi fás la muse dure... 
mi dis di dut, no zêt e no si rint... 
Comódime tú, stele, créature... ». 


Ma 'e je za lade, ’e à za finit la corse. 
Siguramentri no à capit 'ne borse. 


10 d’avost dal 74 

Falivia 


Mie à contade il dotór Dolso. 

Siore Miute: a Dotór, cheste volte "o soi propi 
fiscade... ». 

Dotór Dolso: « Che mi conti ce ch'e á ». 

Siore Miute: « Oh! Chel brut mál ch’al regne | 
tant cumò. Ch’al sinti ce tanc” tumoruz ch'a sco- 
ménzin a cressi achi sot la piel dal cerneli ». 

Il dotór al cjale... al palpe chés grumbulutis 
rossis che si sglönfin ce ca ce lá, po j dis: « Siore 
Miute, ch’e cjoli un flit cuintri i moscjns!... ». 

(mot d'avost 


Alore, un dopo cene d’avost jo e Zenco ’o sin 
läz sú par Cuje, pes cúrtis, ven a stäj su pai roncs. 
E une volte jessúz su la strade di Zücje, si sin bu- 
táz tun curtil di une di chés cjasis ch'a stan rimpi- 
nadis su pe riviere, cun chei pujúi luncs dulintür 
sul devant a cjalä dut il mont abäs vie. 

A’ stavin dôs fameis in te case di chest curtil, 
e in chestis fameis a’ stavin dós frutis. 

Sul ôr dal curtil, viars la cleve, a’ jerin dôs 
sentis lungjs, di len: une ca e une lá vie. Su la pri- 
me di chestis ’o sin láz a sentási. 

Apene ch'o si sin sentáz, al á uacát un cjan da- 
pit dal curtil ch'a jerin tobláz e stalis, e subit dopo 
a’ son saltadis für sul pujül, une ca e une lá vie, 
prin une e po ché altre frute a viodi ce ch’al nas- 
seve. 

« ’O sin nó... Meni e Zenco... », ur vin dite. 

Sintút chest, jú lór, a salz. E une ’e je vignude 
a sentási su la mé bancje, ché altre a sentási su ché 


[| altre bancje là che Zenco al veve spesseát a lâ. 


Milions di avostans dulintór, e tantis, tantis 
stelis tun cil senze lune, senze läcje di núl. 


111 











Jo ’o ài tacát a contá lis stelis cu la mé bionde, 
podopo a mostráj, di aspert tant ch’o jeri, il Cjár 
Mat, lis Mazzis, la Stele Polár... Podopo si sin 
metúz a fá altri; e il timp al coreve. 

Al à corüt sepi Diu par cetant, che il timp nol 
à timp, tantis voltis, o no si pués misurálu... 

E a di un pont ’e rive une vôs pluitost alte e 
secje di li ch'al è Zenco a rompi l'incjant di ché | 
gnot avostane semenade di grís. E subit ’e ven ca 
viars di nó un'ombre grande, a la svelte: Zenco, 
mulinant i braz... 

Al passe denant di nó e no si ferme. Al feve- 
lave bessól: « E jo, chi, ’o ai di stà a piardi timp 
dibant? Lu sáe e no lu sáe ché creature lajú ce va- 
lör ch’al a il timp, massime tune gnot d'avost come 
cheste? ». 


M 

Un « crep » di Meni 











LA « PROCELLOSA TEMPESTA » 


Ogni timp al à un rosär di peravali’ ch’ai van 
a petäcju, (1) a’ son, ce sào?, come un mac di plu- 
mi’ sun tun cjapiel: ades j' vin « incomunicabilità, 
scioccante, frustrazione », e duta ’na schiria che, a 
cui ch'a li’ dropa, ‘a s'implena la bocja o a’ si drè- 
cia il penál. Encja 'na volta, un secal indavour, 
quant che la gent ‘a veva gust da fevelá e da scrivi 
cun tun [régal di mål vadt a’ erin peravali’ come 
duolo e procella, periglio e lamento ch'a li’ dropa- 
va di gust la gent, dome ch'a ves savüt tigni la 
pena in man. 


Justa da la procella, anzi da la procellosa tem- 
pesta ai contava a mé mama Camilo di Passudet 
scjampát a fâ il miedi là pal Messico, parcé ch’al 
era restát republican tal timp che in Italia al era 
il re. Il siò non al restà scrit tai libris neris dai 
carabineirs ch’a’ vignevin, fin cetant-là, dô’ tre volti’ 
a l'an ui da cjasa a jodi se mai al fos tornát. Ma 
encja Camilo al veva tal sanc chel « mál da gi» 
chal é di tancju da la nestra gent, e mé mama ‘a 
s'impensava di lui tanti! volti’, quant ch'a si fe- 
velava di robi’ e di gent vecja, da la Furmia, par 
esempli, ch’a faseva un misteir che ades, uchi, da 

li’ nestr? bandi’, al samèa curious: ‘a faseva la 
« scritora » da la vila, a’ ven a stà che a scriveva 
letari’ a la gent di via, ai omis ch'a cuntindevin 
cu li’ sizili’ di tant lontan ch’a’ gèvin, letar? cun 
« direzions » (2) strambi’ che nencja la Furmia, cun 
dut il siò save, 'a era ntrigada a tiráli jà; ma a ba- 
stava ch'a rivas a lej pa li’ pori’ femini ce ch'a 
scrivevin i sid’ cristians da lontan, dal Colorado a 
Salzburc, da l'Alaska a l’Ongjaria, e ce che lour a 
volevin rispundi. No gran robi', anzi simpri chés, 
ma a’ erin li’ robi’ ch'a impuartavin di pi: il cont 
ch'al geva su ta la butega, i bêz ch'a na rivavin, 
il canai malât, i vecjus impidimentáz e il fen, il 
sorc, li’ patati', un an par sorta. Dopo a’ erin encja 
li? nuvitáz da la vila: cui nassát e cui muart, cui 
maridât e cui partit, nuvitâz cencia scjas, li? soliti 
robi’: nassi e vivi, compagnâsi, stantá e muri. 

Al é mo da di che, quant ch'a veva l'estru, e 
no mai a misura di ce ch'a la paavin ('na scaa di 
formài, un pugn di fasoi), la Furmia 'a infloreta- 
va il discors e, pi di dut, quant ch'a si tratava di 
marous, ché ui li’ peravali ai scjampavin da la pe- 
na come pavèis, ma 'a na pandeva mai il segret di 
ce ch’a leéva e ch’a scriveva; dome quant ch’a’ ca- 
pitavin a cjatäla i fantaz studiáz da la vila come 
Camilo, ’a si tigneva in bon ch’a’ sa la gjoldéssin 
a discori cun jê che stupida 'a na era. ‘À veva si 

la pratesa da savé, tant che la nestra agna Marina 
ch'a era femina di riguart e a si moveva a di co- 
me quant ch'a coventava, ai veva 'na volta fermât 
il discors in bocja: « Sätu ce ch'i ài da diti, Fur- 
mia? Tu sa’ massa, e cui ch'a sa’ massa, a’ voul 
di ch'a nal sa nua». 

Cun chei fantaz i, come ch’j’ disevi, ’a discu- 
siva qualchi cunfidencia, ma di robi’ ch’ai parti- 
gnevin dome a jê. °A veva vivüt una stagjon di glo- 
ria la Furmia, quant ch’al la veva toleta par ma- 
rosa Giache, deventät famous in che volta dal ’64, 
quant cha si erin mitüz i Navarunzins cuntra i 
Mucs, e lui, cun chel fiât ch'al veva, tant al veva 
fat da compari sui sfueis, agn dopo. Ma in ché 
volta, la Furmia 'a lu veva bel pirdát e ’a si con- 
tentava da contâj a chei fantaz la storia di quant 
ch'a si erin lassáz, e da la letara che jê ’a veva scrit: 
« Come la procellosa tempesta ha distrutto i nostri 
campi, cosi noi distruggeremo i nostri amori ». 

Quant ch'a contava mê mama cu la vous inmò 
frescja ch'a veva, la « procellosa tempesta » da la 
Furmia 'a si sbrocava come in goti’ tenti’ di duc’ 
i colours. 


N. 


(1) corrispondono perfettamente; 
(2) indirizzi. 

Un barbir mataran 


J vevin metút il sorenon di Mingheti par vie 
che di zovin, quant ch’al jere viestút di fieste, al 
semeave tál e quál chel famós ministro. 

Al jere un tipo legri, inzegnós, ma ancje mata- 
ran come ch'a son, plui o máncul, duc’ i artisc’. 

Bastave dá une ocjade ’e só buteghe par capi 
ce mistir, o ce mistirs, ch'al faseve. Tal prin jen- 
trà, s’inzopedävisi ’tòr di une mächigne di cusi a 
pedäl, e ’o capivis che si tratave di un sartör ancje 
par vie che sui múrs a’ jerin tacáz sú i ultins figu- 
rins di mode maschil e sun tune táule al jere un 
grum di vistiz dongje un fiár di sopressá. 

In tun cjanton ’o viodevis une scanziute plene 
di cjartis e di libris di musiche, e sul devant, in 
biele mostre sun tun trepis, une trombete lustre 
come l'àur; e cussi no stentavis a induviná che il 
paron di cjase al jere ancje sunadör: difati si tra- 
tave de prime cuarnete de bande dal pais. Quant 
ch’al jere di voe, al faseve di ch&s sunadis che lu 
sintivin dal puint fin insomp il borc, e un trop di 
canae ’e coreve su la puarte de buteghe a scoltálu 
a bocje viarte. 

Ma a zampe di chel pizzul locál e jere sistema- 
de ancje une poltrone devant di un gran spieli cu 
la curnîs dorade, e al jere fazil capi cho si cjatavis 
in tune buteghe di barbir. Ma st: Mingheti al fa- 
seve ancje il barbir. La só specialität ’e jere ché di 
fâ lis barbis a la perfezion, ma no j squadrave trop 
di tajá cjavéi ni a la mascagne ni a la umberte, e 
quant che j capitavin clienz di chest gjénar, ju cja- 
lave di brut e no ur faseve tros complimenz: ju 
siarvive cence di une peráule plui dal bondi o de 
buine sere. 

Une domenie matine, propri quant ch'e sunave 
la ultime di messe grande, intant che lui al stave 
sbarbirant un dai siei clienz plui fedéi, j cápitin 
dentri in buteghe un cinc sis fantazzins par fási 
rangjá la cjaveade. Di barbis, naturalmentri, nol 
jere il cás di fevelá. E duc’ a’ vevin premure di jés- 
si siarviz par no rivá in ritart a messe. Lui ju lasse 
sfogá un biel piez cence di ni tre ni quatri, po si 
volte e ur dis: « Cemút voléso che in tun quart 
d'ore ’o rivi a siarvius duc quanc’? `O podarés con- 
tentánint doi o tre, e chei altris s'al varessin par 
mal. Ma za che vué o soi ben dispost, 'o vuei in- 
segnáus la maniere di combiná la vore cun dute co- 
moditát, cence fá un tuart a dinissun ». 

« Al vignares a stäj? » j domändin i frutaz. 

« Cjalait mo: vualtris ’o varessis di lassämi achi 
il vuestri cjäf, che za in glesie no lu doprais ni par 

scoltà ni par pred; e cussì, quant ch’o tornais sù 
dopo messe, lu cjatais rangját a la perfezion ». 


TONI BIDEL 

Sant Beidi 

Sant Elpidi 

San Grivör il Grant 

Sante Rosalie 

San Vitorin 

Sant Umbert 

DECIMESESTE DOPO PENTECOSTIS 


Nativität de Madone 
Sarı Sergjo Pape 
Le Micole di "T olentin 


an eint 
p izian 


San Zuan Crisostomo 


DECIMESETIME DOPO PENTECOSTIS 


Madone Indolorade 

San Cornelio 

San Robert Belarmin 

Sante Sofie 

San Zenár 

Sant Eustachi 

DECIMEOTAVE DOPO PENTECOSTIS 


San Maurizi 
San Pacific o. 
ic 
Sante Aurelie 
Sanz Cosme e Damian 
Sant Vicenz de Pauli 
DECIMENONE DOPO PENTECOSTIS 


Sanz Michel, Gabriel e Rafael Arcágnui 


San Jaroni 


¡E 

LA RESON 


Une volte si crodeve a masse robis, e cumö no 
si cröt dibot a nuje: il vé crodüt masse nus à puar- 
tâz i mai ch’o si cjatin, e il no crodi nuje nus puar- 
tará i mäi che ancjemö no vin. 

E si che la quistion, dopo dut chel ch’o vin pas- 
sát in tai sécui, ’e varès di sei avonde semplize. Se 
no si pö plui crodi al Podé public (come che aro- 
mai a’ disin ogni altre di i gjornäi), la cause ’e je 
tal fat che l’omp nol è stät bon di crodi a sé come 
zitadin. 

Se di qualchidun dal popul si dis ch’al fás il 
so interés, si pò ben pensá che ancje il Podé al fasi 
il so. Cun cheste diferenzie: che l’interes de perso- 
ne cognossude al pò sei condanät s'al si mostre 
masse bramós, la che invezzi l'interès dal Podé al 
pò danä lis personis te misure ch’al reste imperso- 
nal e no cognossút. E mancul cognossát al à, plui 
al pò detá *e int ch'al è ben ancje muri pai ideái che 
lui al invente a so pro. 

Difat, in duc’ i timps, i Podés el àn cirüt di no 
fási cognossi, creant un distac dal popul midiant di 
une pratiche magjche di zeremöniüs e di solenitäz 
ch’a fasevin colp su la puare int. 

Po, su la int e àn fat colp altris robis: dome 
che duc’ i colps no son riváz ancjemö nó a gjaváj 
l'idée che a fási indenant par fâ ben impì di mål j 
tocje a chei altris e no a duc’. 

In conclusion, prime, crodint, si faseve l'interès 
dal Podé senze pecjät; ma cumö che si sa e no si 
crót, si fäs pecjät mortál a protestá parvie che il 
Podé al fas ce ch'al dl, co si è pronz a spietà ch'a 
scombátin chei altris. E quäi altris? 

L'ore di crodi a sé e di crödisi ’e varès di sei 
par rivá in Fridl. 


L..C. 

Lis misuris di Pieri Spirtat 


Quant che an fate sù l’ostarie de Cjampane in 
plazze, ch'al sarà stat il 1890, Pimpresari Pieri 
Spirtat di Are al jere presint in persone co i mu- 
ridórs, riváz al cuviart, a’ vevin di meti a Guest 
la jone. Presint al jere ancje il cont di Montegna, 
paron de cjase, vignút a viodi la vore. I muridórs, 
rimpináz sui mûrs de cjase e cu la jone in man, 
a’ sberlavin: « Un det a mi... doi déz a ti... tre 
déz a mi... ». Fato sta che la jone no rivave: la ve- 
vin tajade masse curte. 

Il cont al capis il difiet e al sberle: « Orcodin- 
dio, no viodéso che il tráf nol rive? ». 

Alore Pieri Spirtát, cul cjapiel in man al va 
dongje dal cont e j dis: « Chal viodi siór cont che 
nó la vin tajade juste ». 

E il cont: « E trop, mo, juste la véso tajade? ». 

L'impresari si spieghe: « La squadre e il squa- 
dret, il braz e il brazzet, il mani dal martiel e tre 
déz ». 


A. B. 

SIARADE 


Timp di slavins, 
e l'umidum al jentre 
come i ricuarz. 


'O soi 

come cjárte sujant 
ch'e suje 

ma ’e lasse 

la magle 

al timp 

ch’al à di vient. 


126 





Une di al jere daúr a sapà i fasolárs in tal ort. 
J va dongje un omp, tignint une gjaline pa lis za- 
tis: « Paron, bondi. Cheste gjaline je scjavazzave la 
strade quant ch'o passavi cul automobil. "E je lade 
a fini sot la ruede denant. Ise vuestre? ». 

Barbe Bòrtul j dà une ocjade: « Eh, nò. Lis 
més e' àn dutis i budiei par dentri ». 


* 


Qualchi timp indaür si lagnave dal miedi che j 
veve fat pajâ une visite al istés presi che la veve 
pajade un so cugnât. 

a Orpo » al disè « jo ’o soi un craculut e gno 
cugnât al è un bocon di marcantoni miez metro e 
passe plui lunc di me. Nol è just. Al varès di fâ 
pajâ un tant al metro... ». 


* 


Quant ch’al à fat domande di pension, Barbe 
Bòrtul al è lât di persone a puartâle al ufizzi. L'im- 
piegât j cjöl für di man il stuet, al lei e po j dà une 

cjalade di sot coz a Barbe Bórtul e j dis: « Cui us 
ajal compilát chest mödul? ». 

« Un rasonir gno ami ». 

« Cajú, da pit dal sfuei, indulä ch’al & scrit ”fir- 
ma del dichiarante”, al & petät un ritrat... ». 

«Si, al è il grat de mé femine. Lu ài petät 
jo ali parvie che no sai scrivi, e il rasonir mi à dit 
che se no pués meti la mé firme ch'o meti la mé... 
crós ». 


E 


Tornant a cjase dai cjamps cu la carete cjama- 
de di panoglete, une di al à vút il so bon dafá cui 
carabinirs parvie che nol veve fat fermá il mus in 
tal « Stop ». A' jerin própite cjalz di dáj la multe. 
Barbe Bórtul, infotansi di lór, al à tacát a messedá 
la lenghe ben e no mâl e po jù a spudäur intór si- 
rachis e titui di ogni sorte. 

Pós dis dopo al ven clamát in caserme. Il ma- 
rassial, dopo di véj dát une biele strente di vite, j 
reonz: « Cumò o pajàis mil francs di multe par no 
vé fat il "Stop", e centesessantemil par vé ufindúz 
i carabinîrs. Véso alc ce di? ». . 

E lui: « Altriché cho varès alc ce dî... ma cun 
chei presiz ch'o vés... ». 


ALDO TOME 

Vecais 


Subit dopo di cheste ultime uere, si piardevin 
plui oris a fevelä in plazze che no a lavorá; a’ jerin 
plui i oratôrs che no i lavorenz. 

Tal cors di un dai tanc’ cumizis che si tignivin 
a Viarse di Romans, il predicjadôr al garantive che 
la tiare 'e sarès stade dividude tra i contadins che 
la lavoravin di sècui e squasi nome pal intarès dai 
parons: « ...dai parons » al diseve « ch'a spiètin il 
frut dai sudörs dai puars lavorenz tal tinel, vie dal 
cjalt e dal frét, ch’a sglönfin il tacuin e la panze su 
la schene dai puarez... ». 

Menut, di Visc, al veve scoltade la tirade dal 
oratór senze mai bati lis mans ni berlá « bene », 
« bravo », « juste... » come ch'a vevin fat tanc’. 

Ma a di un pont, biel che il feveladór al bagna- 
ve la peráule e la int 'e taseve, nol podé stratignisi 
e al sbotà a dute vós: « La nestre famée a' son tre- 
sinte agn ch'e lavore la tiare ch'e à, e no si à un 
lamp di padin. E vualtris cumó 'o pratindaressis di 
dánus 'ne prionte di cjamps par fánus lavorá inmó 
di plui? 'E je ore di finile, orcoboe! Che la lavórin 


1 siÓrs... ». 
V. B. 

MÚZ DI DÍ 


— Un bon cjan e un bon uardian 
si capissin da lontan. 

— Chel che nol à provade la fan 
nol sa ce ch'al & un toc di pan. 





— Giatà lis peráulis no je une peräule! 
— La rude ogni mäl ’e distude. 
— Il sinz ogni mál al vinz. 
— Un omp, fin quant ch’al a, 
sa fàsi rispietà. 
— A imprometi no dül la panze. 
— L'anime je gjolt a cui che nol à un solt. 
— No j dal il cjáf a cui che no lu à. 

U misteri di Mani Kit 


Al jere pluitost lunc, Nani Zör, che a cjalälu ti 
ricuardave il päl di testade di une spaliere di vit. 
E tant sec ch’al pareve un mani di scove mäl smor- 
seät. Si deve Ajars di sienziät. Simpri cjapät di mil 
pinsirs, al puartave il cjapiel fracät di cuviarzi dut 
il zarneli, come par pore che j scjampässin dal cjäf 
lis ideis. 

Al menave vite di vedran in tune cjase vecje, 
ch’al veve ingluzzät di misteri: dutis lis fignestris 
e dutis lis cumissuris de puarte taponadis cun cjar- 
te scure, tant che nancje il soreli nol cjatave mai 
une sfese par curiosä fin lá dentri. 

Qualchidun al pensave che chel lavör Nani lu 
ves fat par paräsi dal frét: va ben di inviär, ma an- 
cje il més di avost, po, cun dut il soreli leon, no 
si podeve capilu...! 

Il misten lu 4 pandút lui di bessól, une volte, 
tune ostarie. Cjapät dal bacö, al veve smolade la 
lenghe e la menave plui di chel ch'al coventäs. Sbur- 
tat il cjapiel indaúr, cul zarneli dut disbredeát, al 
cjacarave a fuart tra di sé e al faseve conz su lis 
pontis dai déz. In chel, un fantazzat si riscjä a dij: 
« Ce contáiso, Nani: lis tazzis ch'o vés bivudis? ». 

E lui alterát: « Il gno gjenio al & daúr a par- 
tuti la machine cul "moto perpetuo”. Dut al nas tal 
segret dal gno cjáf. Bisugne pensá, contd, realizzá... 
Une di la storie ’e fevelará di me, fantat. E cumò 
va’, e lässimi cui miei conz e cui miei progjez... ». 

Al fo in ché volte che si rivä a capi il parcé 
de taponadure des fignestris e des cumessuris: al 
veve pore che j spiássin il brevet! 

Dome tanc’ agns dopo, quant ch'al vient a muri 
vecjon, e’ àn podüt jentrá in cjase só, e alore e’ àn 
cjatät cjartis cun schiriis di numars e cun sdrumis 
di liniis par très e par lunc che nissun nol podè 
capi nuje. E po cuviartóriis di pignate imbrucjadis, 
e cúi di cjaldirs sbusáz, e rodelutis di orloi, e cidu- 
lis cun rais di biciclete incrosáz...: doi chilos e miez 
di robe di un genio lät dut in feraze, e ch'e fo vin- 
dude al pezzotár par vincjedoi francs. 

Sante Taresie dal B.J. 

Fieste dai Agnui Custodis 

San Cjándit 

San Franzesc di Assisi - Fieste zivil 


VIGJESIME DOPO PENTECOSTIS 
Sant Umbert 

Madone dal Rosari 

San Simeon 

Sant Abram Patriarcje 

San Denél 

San Firmin 


VIGJESIMEPRIME DOPO PENTECOSTIS 
Sant Eduart 

San Calist Pape 

Sante Taresie d’Avile 

Sante Edvigje 

Sant Ignazi di Antióchie 

San Luche Vanzelist 





VIGJESIMESECONDE DOPO PENTECOSTIS 


Sante Irene 

Sante Ursule 

San Donát 

San Zuan di Capistrano 
Sant Ántoni Marie Claret 

San Crispin 


VIGJESIMETIARZE DOPO PENTECOSTIS 
Sante Sabine 

Sanz Simon = eeng Apuéstui 

Sante Ermelinde 

Beade Benvignude Bojane di Cividät 

San Quintin 


155 








IL TIMP 


Il passát nol esist, ma s'al figure 
la vive ricuardanze; 


ni l’avignî nol è, ma s'al piture, 
golose, la speranze; 


nome il presint al è, ma al passe vie 
tun lamp, e al va tal nie: 


duncje al è il timp apont 
une memorie, une speranze, un pont. 


DANTE GABRIELE ROSSETTI 


(Traduzion di Meni) 

Fruthond 


Puar Rico Cragnulin al viveve te só cjase a 
miez Cjampeon cun só mari, ch’a ’n’ veve plui di 
setante. 

Al vignive jú cu la sporte a fá la spese te coo- 
perative, in pais, une volte par setemane. 

Al partive lúnis a buinore, ma al jere rar ch’al 
tornàs a cjase lúnis di sere; par sólit, infati, si fer- 
mave in país uns doi o tre dis, passant di un'osta- 
rie a ché altre, cjapant sú di chés pipinis che Diu 
nus vuardi, e passant la gnot sui tobláz o tes löbiis. 

Al grave une pizzule pension par no sai ce in- 
validitát, e, fin quant che j durave, al beveve e al 
pajave, metint il tacuin su la táule da l’ostarie e 
lassant che l’ustîr si siarvis dibessöl. 

Ma ’e duravin tant póc chei minúz ch’al tira-- 
ve, e la sét no finive. E alore, co al jere a sut, al 
gjavave fúr dal sacheton une armóniche a bocje e 
al sunave par podé distudá l’arsure cui quartuz che 
j slungjavin. E quant ch'al jere tant plen di no ri- 
vá a suná plui, al beveve a credit, fin quant che j 
'ndi davin. 

Il credit, peró, no lu gjoldeve pardut. Qualchi 
ustir al oleve séi paját su la brucje. 

« Un quart » al diseve. 

« Palanchis » al rispuindeve l’ustîr slungjant la 
man viars di lui. 

« Prin si béf e dopo si pae » al diseve lui. 

« Ma alore, denant di bevi, si mostre » al di- 
seve l’ustîr. 

« Ce fidüzie! » al diseve lui. 

« Nissune » al diseve chel altri. 

« Ma la pension ’o savés ch’o le ài... ». 

«No sai nuje, jo, di pensions ». 

Une volte a chest ustír cho feveli, ch'al stave 
dislontanansi di lui dopo véj dineát un quart, lu 
clame dongje e j dis: « Nadäl, viodin s'o podin lâ 
d'acordo. Mi crodéso a mi, vó? ». 

« Par nuje » j rispuint Nadal. 

«Ma a Meni Ucel j crodés, nomo? ». 

« A chel, si». 

a Poben » j dis Rico « daimi ca un miez, e 
notájal a Meni ». 

Altre volte un ustir di un’altre ostarie che j ve- 
ve fat credit, dopo vélu scuedüt cent voltis dibant, 
al va di só puare mari a scuédile je. Ma ce po- 
devie jê, puare viele? Juste prometi al ustir che j 
al varés dite a Rico... ch’e varés insistút ch'al pajäs 
cu la prime pension. E j al dis. 

« Jo e chel li » j rispuint Rico, « no j doi nan- 
cje un boro! ». 

« Ma se tu ás bevút il so vin... ». 

a Mi à imbroját. Al crodeve, lui, che no capis 
nuje! Mi à dat di bevi un losoz che mi à rivoltát 
il stomi ». 

« Ma frut... ». 

a Cj ripet che no j doi un boro... che no soi 
tignút a dáj nuje. Tant plui, po » al zontave « che 
chel ch'o ài bevút j al ài tornát für su la puarte... ». 


M. 

Al desfassadis 


« E alora, Sèsere, conta che del "desfassadis” » 
a veva dita la Tile, ch'a pareva cognossi dut al siò 
repertoriu. 

Tal moment, Sèsere 'a la veva uardada come s'al 
fuòs stat ciapàt in fal, squasi a disi, sustàt: « Se 
mai me domanditu, Tile, ’sta sera? », o miei: « Se 
mai vuotu da me, anciamò? ». Ma la Tile 'a lu uar- 
dava cun chel siò ridi sclet (turchin tai uoi, larc tai 
làvris), tant ch'a se capiva ch'a voleva in qualchi 
maniera zontâ calcossa, meti un de pi, par fini an- 
cimò miei, de gust e cun ligria, la biela fiesta im- 
provisàda cun Ustin Gardoniu e Davide Siliàn. 

Cussi, Sèsere al se veva ciatàt intór un uditoriu 
anciamò pí atentu de prima e, forsi par no fâsi in 
stâ, al veva tacàt a contâ, d'un flat, lï mans su la 
tovàia, lentis a slargiási, come a tuoi su li’ fregùis 
de un ricordu da tant desmenteàt. 

« Al era al mèis de lui » al veva scuminsiàt « e 
al feva un cialt boia che no ve dis. Iò eri un boceta 
e, ta lï vacànsis, partavi aga da bevi a chei ch'a 
lavoravin sul arzit, ch'a menàvin la cariòla dut al 
di. L'impresa ’a era chec dei "Fraris" e chel ch'al 
bogolava pí de dus, parsé a’ no lavorávin svels e a’ 

piardevin timp, secont lui, al era sempri Toni. Iò 
zivi a tuoi l'aga cul sampedòn e doi sièlis; partivi 
da lassá del arzit, da la strada ch'a va a Söpula, e 
zivi lazú de li’ fontànis. Eri pissul e i sièlis a’ me 
russavin i flancs, a’ pendolävin fin squasi a tociä 
tiara, siché rivavi li de la chipa, là ch'a descargavin 
li’ cariölis, cu’ l'aga plena de penácius. Apena ch'a 
me iodevin, chei de li’ cariölis a’ vignivin dòngia 
come dei desdegnás, plens de seit, sot al söul ch’al 
implombava. Li al era sempri Toni ch’al sorveliava. 
Par bevi a’ vèvin 'na ciassa, 'na ciassùta ch'a vara 
tignùt un gotùt de aga, e chei de li’ cariölis a’ zivin 
a gara par ciapá 'sta ciassa. "Na di, un sertu Gabána 
al ciapa la ciassa par prin e al bèif ’na ciassa de aga; 
sveltu, sensa uardási intór, a’ in’ tuói su un'altra e 
al beif de un flat äncia chec, po a’ in’ tuöi su an- 
cimò un'altra e al se scola ància chec. Toni, alora, 
ch’al era uli e a’ lu uardava, de colpu a’ lu fülme- 
na: "Gabana! Una ciassa ‘a va ben e ància dos, ma 
tre a’ son 'desfassadis'!'”. Alora Gabana al veva mo- 
lat la ciassa par ciapäsi, li de la chipa, la carióla 
ch’al varès sdrondenät, ben carga de malta, ancia- 
mo par tre öris de fila, sensa pi fermási ». 
Lesere al finiva: « A’ erin timps cussi!... ». 


RENATO APPI 
(Lengaz di Cordenons) 

GLS 


«D OO =J Os Méi Fe tue bi = 


Un<uzzi Und EZr Jadur Unes Un 


FIESTE DAI SANZ _ 
VIGJESIMEQUARTE DOPO PENTECOSTIS 


Sante Silvie 

San Carli Boromeo - Fieste nazionál 

San Zacarie 

San Lenart 

Sant Ernest 

San Claudio | | 
VIGJESIMEQUINTE DOPO PENTECOSTIS 


San Leon 

San Martin 

San Renato 

San Diego 

San Clementin 

San Albert il Grant 

VIGJESIMESESTE DOPO PENTECOSTIS 


Sante Lisabete di Ongjarie 

Sant Odon 

Sante Mitilde 

San Tavio 

Presentazion de Madone 

Sante Cecilie 

VIGJESIMESETIME DOPO PENTECOSTIS 


Sante Flore 

Sante Catarine 

San Lenart di P.M. 

San Valerian Véscul di Aquilèe 
Sanz Märtars di Aquile 

Sante Livie 

PRIME D'AVENT 

Vagiid 


Monsignor Sbuelz, ch'al jere plevan a Tarcint, 
al va li di pre Antoni Uáu, la vilie de sagre, e j 
domande: « Varéssistu qualchi räf di bruade par 
il doman». 
| E pre Antoni: «Si, ’o ’n’ fäsin simpri une 
semplute pai puars... ». 


E. D. P. 

deis 


Fin quant ch’e veve durát la Nine, ven a stáj 
la mule ch'e jere jentrade in cjase par dams di uere, 
al veve lavorát tai cjamps e tai boscs di dut il país, 
d’astät e d'unviár. 

Muarte la Nine e lát indenant cui agn, al veve 
stát tal forest a impará il muridór cun tun fradi 
plui vecjo di lui di un vinc’ agn, prime in Val Gar- 
dene e podopo in Svuizzare. Tirále che mai. Man- 
gjä saldo polente e lat, e durmí sui tobláz o in 
qualchi lóbie o barache; e smondeási, la fieste. 

Dopo uns quatri stagjons cun chest fradi, co 
la Svuìzzare ’e veve siaradis lis puartis (o quant 
che l'Italie 'e veve impruibît che i siei operaris a’ 
lässin pal mont), al veve cjatát un buc tal contorno. 
E’ asfaltavin la Pontebane. A” vevin bisugne di spa- 
chepieris, e lui al & lät a spacális, ch’a coventavin 
par fá lis fondis de strade denant di butáj parsore 
l'asfalt. Dis oris in di di lavór par tre e quarante 
in di, sot un soreli ch'al inzonderave. 

Po al jere partit par Litórie, a sujá palúz. Al 
jere partit par Litörie, lassant stá di spacá clás cul 
martiel sui céis de Pontebane di Cuelalt a Dartigne, 

forsi ancje parvie che gno fradi Panzete j veve so- 
flät la morose. « Se no fossin stáz amis » mi scri- 
veve « come che invezzit ’o jerin e ’o sin, lu varés 
copät... ». 

E in chei síz culajü, mangjä mäl e mäncul che 
si podeve, par podä mandä ’e puare mari Missere 
a Biliris plui béz ch’al podeve. E cjapá la malärie. 

Podopo ’e jere sclopade la uere cu 1'Abissinie. 
A’ vevin tacät a di che in Abissinie si podeve fä 
ben se si veve buine volontät. Lui a ’n’ veve, e al 
jere partit cun altris di lör dal pais. 

Al jere partit cul nivel e cul plomp, mico cu la 
sclope, che a lui no j lave la sclope. E tun cjalt 
pies che no tes stänziis di un privilegjo, nol veve 
piardude un'ore di lús par lavorá saldo a Massaua, 
a Zula, a Decameré, a Dessie... 

Vitis di cjan; ma « a’ covéntin bizzins », ’e fa- 
seve scrivi dal pais la Missere. E lui ju mandave, 
quistanju sudorant fieste e disdivore, € juste con- 
solansi cun qualchi fiasc di Chianti e cun qualchi 
nerute ogni tant, ch’a jerin a presi... 

Al veve lavorät ’tör cjamps di aviazion a fä 
« campanons », e puinz su lis stradis ch’a vevin 
di lâ jà omps e munizions par che ché « ostie » 
di uere ’e finis une volte! 

E co ché ostie di uere e fini, dopo un pár di 
agn al torná a viodi Biliris, ancje a reson che lajü, 

finide la uere, nol jere plui chel lavór. 

A Biliris, però, a ’nd’ ere máncul; e i dèbiz di 
cjase no jerin stáz paräz jü dal dut. E dopo uns 
quindis dis di cujete: « Nizziti » a’ tacárin a dij 
« tu ses zövin... Si cir... si domande... ». 

Al veve cirút e domandát d'ogni bande, ma nuje 
di stábil: qualchi zornade ca e lá, qualchi lavorut 
a contrat... 

Cun dut il ben che j oleve al país e cun dut il 
mál dal palüt ch'al lave inmò scjassanlu ogni tant, 
al sarés tornát ancje in Abissinie, lui. Ma j diserin 
che in Abissinie, anzi « nell'Africa Orientale Ita- 
liana », a? podevin lâ aromai nome chei ch'a vevin 
sul golár « la pucjese », ven a stáj il distintif dal 
Partit. E lui la « pucjese » nol veve mai olüt véle. 

Fin che une di lu clamä il Podestät de Cumune, 
ch’al jere un graduát de milizie, e j disè che il Par- 
tit, in segno di ricognossinze viars di chei operaris 
ch’a vevin judät a vinzi la uere africane, e che no 
jerin notäz al Partit, al veve dezzidüt di lassäju 
notä, cun dut che lis inscrizions a’ fossin stadis 
siaradis di un piez. 

« Tu mi firmis ché carte chi» j veve dit il 
Podestát mostran’j une cjarte « e tu sés dai nestris ». 

« Ma jo » j veve rispuindút Zenco a no sai di 
Partiz... no m'intint, jo... ». 


Il Podestät al veve insistüt cul dij ch’al jere 

di just che ancje lui... che ancje chei come lui... 
«E po » al veve zontàt « cu la inscrizion al Partit 
tu podaressis cjatá une sistemazion, e ancje, forsi, 
torná in Abissinie... ». 

Lu veve congjedát invidanlu a pensáj parsore, 
a rifleti... 

Zenco al jere vignút subite a contámi il fat. Mi 
veve dite: « Tu sds che jo no lu viót chest Partit. 
Jo ’o äi altris ideis. Jo ’o soi libar e ’o vuei restá 
libar. No vuei téssaris, jo, ni ”pucjesis”... ». 

Jo la « pucjese » la vevi, ma o jerin amis in- 
stès. J diséi che nol jere il cás di stà a cinquantále, 
che ché « pucjese » e varés zovát a dáj lavór e se- 
renität... 

«Serenität? Lavór, forsi; ma serenität, quant?» 
mi veve dite deventant ros e cjalanmi di brut. 

E jo a dij che la vite ’e veve i siei dblics... che 
no jere la muart s’al pojave une firme secont che 
lu vevin conseät. Senze pensä, po, che se nol ves 
azetát, sepi Diu... cun ché int... 

Al jere lat vie menant il cjaf dopo un’ore di 
discussions. « Lasse ch’o j pensi, e doman a bui- 
nore ti savarai a di alc ». 

E infati tal doman a buinore al jere tornät. 
a Viót mo, Meni» mi dis «tu j disis a chel to 
Podestät lä vie che s’al ül cjatämi un puest, bon, 
e se nol úl cjatämal, pazienze. 'O äi durät fin cu- 

mò, e ’o durarai ancjemó. Ma a mì ché "pucjese" 
no mi lassarés durmi... ». 

Mi à dit come sostànzie cussì, e come forme un 
pressopóc cussì. E al à durât in cheste pusizion 
fin tal ultin, che in ché volte nol jere propi tant 
fàzil... 


M. 

Un bon omp 


Ricardo Caneva al & nassút a Viscon di Cjopris 
tal 1892, che Viscon di Cjopris al jere dilä de 
stängje. 

Otáf fi di dis fradis, cinc feminis e cinc mascjos, 
al à dát di viodi subite la só passion pes sclopis e 
pes munturis. 

Finidis lis scuelis ch'a coventavin, al & jentrát 
te Academie militär di Viene. 

Jessút cadet tal 1912, al à subit partecipát ae 
campagne de Bosnie, e dopo doi agn, come ufiziäl, 
e conquiste di Belgrado. Di li al & stát mandät sul 
front rús, e podopo sul nestri Cjars. 

Plui voltis decorät des mässimis onorificenzis 
muchis, plui voltis promovút par mériz di uere, tal 
jugn dal 1918 al à batajät su la Pláf, dulä ch’al è 
stát ferit seriamentri. 

Uarit, piardude la uere, colát l'impero di Ceco 
Bepe, posto ch'al cognosseve un grum di lengaz, si 
è sistemát a Viene come funzionari di bancje. 

E cumo il fat. 

Ai prins di maj dal 1945, Breslävie ’e jere stren- 
zude in tune smuarse: di une bande a’ fasevin 

pression i rùs, di ché altre i cjárs armáz dal gje- 
nerál merecan Patton. 

Il gjeneräl todesc ch'al comandave la plazze, 
valutade la situazion, e cunvint ch'al jere miór rin- 
disi ai merecans che no ai rús, si jere preparát a 
frontá chesc’ ultins. 

Posto ch'al veve a disposizion dome pós bata- 
lions di soldáz, al veve mobilität duc’ i borghés ch’a 
podevin lavorá e ju veve metúz insiemit ai prisunirs 
a sgjavá fuessis pe difese de zitát cuintri i ris. 

Tal font di une di chestis fuessis, Tite e Bepo, 
di Pradaman, che si cjatavin di chés bandis par 
quistá il pagnut, j dävin di pale e picon e a’ taba- 
javin tal lór lengaz furlan, senze interessási se par- 
sore vie, póc lontan, al jere un trop di ufiziái ch'a 
rasonavin su la serietát dal moment. 

« Culi » al diseve Tite «’o fasìn la fin dai 
farcs. Mi àn dite che il gjeneräl comandant al è un 
muc che no si rint e che nol cjale tant pal sutil ». 

« Sarès a stàj », j rispuint Bepo, « che il nestri 
biel Friùl no lu viodarìn plui ». 

« Jo Bepo » al torne a di Tite « ’o ài viodút 
ir chest gjenerál, e mi sa ch’al séi propi chel che 
mi àn dit: dûr, trist. E doman o passandoman, 
quant ch'a tacaran a sbará di dutis lis bandis, tu 
viodarás ce fin ». 

« Puars nó, Tite ». 


154 








« Puars nó, Bepo ». 

In chel il gjenerál in persone, dal ôr de fuesse, 
ur sberle par furlan: « Ce véso di di vualtris doi 
lajù!? Cui us fäsial muri come farcs? Cui ajal dite 
che jo ’o soi trist!? ». 

A Tite e Bepo ur cólin lis palis für di man e a’ 
tächin a tremá come ranelis. Tite, barbotant, al rive 
dome a di: « Siör... siör gjeneräl... ». 

« 'O ài sintút e capit dut il vuestri discors, ch’o 
soi furlan ancje jo come vualtris. Vignît sù ». 

Si pò dome inmaginàsi cun ce fife che si son 
presentäz. 

« Di dulä seso? » ur domande il gjenerál. 

« Des... des... bandis di Palme » j rispuint Bepo. 

« Su la Tör? ». 

« Si siör, su la Tör ». 

a Ancje jo ’o soi nassüt su la Tör. Savéso dulà 
ch’al & Viscon? ». 

a Si, siór gjeneräl », j rispuint Tite, « al è dopo 
Medeuzze ». 

« Propit li. Scoltäimi, mo, ben. Jo no ai fat 
muri e no fas muri nissun come farcs, e vualtris 
doi us mandi vie usgnot cu la ultime colone dai 
zivii ch'e va viars i merecans. S'o varés furtune 
di tornà in Friûl, vàit a Viscon. 'O cjatarés une osta- 
rie cun privative; li ’e je mé súr. Saludaile par me, 
e saludàimi ancje il Friûl ». 

Finit di dî chest, al clama un ufiziál e j ordená 
di compagnà chei doi là che une colone "e jere biel 
pronte par tirási de bande dai merecans. 

Un més dopo Tite e Bepo, cun tun salamp pa- 
romp, a’ jerin a Viscon là di siore Màlie (che je 
ancjemò vive) a puartàj i salüz di so fradi, il gje- 
neräl Ricardo Caneva, muart a Viene tal 1957. 


V.B. 

Conversazioni 


« Par cui sparagnistu, Tite? ». 

«’O ài un fi». 

« Mèrtial? ». 

« Al è braf e al lavore di un scar a chel altri ». 

« Sparàgnial ancje lui? ». 

« Sì lui ». 

« Par cui? ». 

« Al podará vé ancje lui un fi, nomo? ». 

« ... Brâf ancje chel, dal sigúr... E cui gjolda- 
rajal, alore, de vuestre dissendenze? » " 

« Mah... il prin delinquent ve”! ». 


* 


«'O voi in pension cu la 336 ». 
« Sestu stát combatent? ». 
« Co mi mándin in pension... ». 


EC. 


157 





Spirt di contradizion 


No je gnove che i fruz a’ son Bastians Contra- 
ris: se tu j disis a un di no lá in te pozze, tu sés 
sigúr ch'al va dret a fá il bagno cun docjdoi i pís. 

Al contave a proposit il capelan di une paro- 
chie: « ’O vevi fat meti lis bancjs te stänzie dal 
Presepio, daúr de sagristie, e li ’o tignivi dongje 
par une mieze orute i fruz de dutrine par fáur un 
pocje di lezion. A ’n’ vignive un biel trop. Ma in- 
tant ch’o fevelavi, 'o sintivi un continuo ”cric- 
croc”. A ’ndi oleve pocjs par capi che lör, soto 
soto, a’ scussavin buériis e bagjgjos, che, dopo, a’ 
gramolavin, sigúrs di no jéssi viodúz. Ancje lis cjar- 
tis des caramelis, dopo di vé cricát un pöc, a’ fini- 
vin dutis partiare. Cussi, quant cho mandavi für 
la canae, mi restave une scovazzere di scussis, cjar- 
tutis, sepis e robe dal gjenar. Püs crodi il muini 
ch’al scugnive scová ogni sere! Alore tal doman, 
cun buine maniere: ”Fruz, mi displás di dovéusal 
ripeti: us prei, cirin di vé un tic di rispiet pe cjase 
dal Signór. No si bute partiare nuje. No us inségni- 
no a scuele che ’bisogna comportarsi da persone ci- 
vili...?' ". Al jere come fevelá al mûr. Tal doman 

dopomisdi ’o tornavi a fâ la predicje e a rabiámi. 
Alore ’o ài dizzidút di rivá par un’altre strade. E 
une di: ”Fruz, stait a sinti. La gnot passade, che 
no durmivi, "o ài pensât che voaltris no vés mighe 
tuart s’o butäis partiare lis scovazzis. Nö, in cheste 
stánzie, o” vin di fâ el Presepio, no ise vere? Tú, 
Gigj, rispuint: 'dove nacque Gesù?” ”. E lui pront: 
”Gesú nacque in una stalla e fu posto in una man- 
giatoia”. "Duncje, la stale la podés fà voaltris, un 
póc in di, e la mangjatoia la proviodarai jo. Benon. 
Continuäit a fä scovazzis sot des bancjs, e us prei 
di no dismenteási parceche Nadäl al & vizin”. Dopo 
di cheste cjacarade inriverente, il muini nol à plui 
scovát ogni sere, e nol 4 plui dite mál di ”chei sal- 
vadis di ué” ». 


LUZIE SCOZIERO 

Velopetadi 


Un gno colega ch’al insegne come me tes scue- 
lis mediis di Fojan, quant ch’al rive te só classe 
il lùnis di matine, al tire für la schedine, al cla- 
me sù un frut e j dis: « Scrif su la tabele, par 
ch’o puedi fá il controlo. Alore: Juventus-Napoli?». 

« Ics, professór ». 

« Ternana-Milan? ». 

« Doi, professör ». 

« Lazio-Cagliari? ». 

« Doi, professör ». 

a Nuje di fà ancje cheste volte. Torne a sen 
täti, tà. E vualtris, lajú, für i libris... Mi tocje lá 
indenant a insegná... ». 


C. B. 

Sant Eligjo Véscul 

San Cromazi Véscul di Aquilée 
San Franzesc Saverio 

San Zuan di Damasc 

San Dalmazi 

San Nicole di Bari 

SECONDE D'AVENT 


MADONE DE CONCEZION 
San Siro Vescul 

Madone di Loreto 

San Damás Pape 

San Valeri 

Sante Luzie 


TIARZE D'AVENT 


San Massimin 
Sante Delaide 
San Florian 
San Grazian 
Sante Fauste 


San Macari 
QUARTE D'AVENT 


San Flavian 

Sante Vitorie 

Sante Adele 

NADAL DI NESTRI SIGNÖR 
SAN SCJEFIN. 

San Zuan Apuéstul e Vanzelist 
SACRE FAMEE 


San Tomás 
San Gjénio 
San Silviestri Pape 

LA RESON 


'E sune une cjampane in algo, e nol pär ver. 
Ancje là, sore i blancórs dai nevái, no párin veris 
ches pocjs stelis blancjutis jenfri i nulaz slanzáz 
adalt a fá plui scure la sere. Il mont al vares di sei 
simpri chel, ma cumo, biel che il voli al intive un 
pizzul tór poját sul fof de grande campagne imbra- 
mide, al & come se la vite di vué, di ir, di grums 
di zornadis piardudis, no fös mai stade. 

Al è ce ch'al è restät te memorie, e al sarà ce 
ch’al restarà. Come l’anime. 

Intant, i glons a’ rivin di tant lontan che no son 
lis orelis a sintiju, ma dute la vite. Che se lassù ches 
stelis a’ son cussi pizzulis, al è parce che timp in- 
daür, qualchi secul, o vevin cjoltis noaltris fruz 
chés plui grandis, dutis d’aur, par pontális insomp 
di un’aste e puartális atór di cjase in cjase, cjantant: 


A’ rivin dal orient 
i rés guidaz de lis... 
Co la int des cjasis nus sintivin e nus viodevin 
a rivá, a’ viarzevin lis puartis cui vói ridinz, e alore 
ancje la néf e rideve tarlupant di arint. 
Cumò la campagne ’e je suturne, il pizzul tór 
al e la, cu lis cjampanis neris come pipinis di vói 


165 


aviliz. Indula söno dutis lis stelis grandis ch'o vevin 
di fruz? Piardudis come lis zornadis de vite? 

Férs i núi, il tór, ogni fil di jarbe, nó no cjatin 
rispueste. ’O sintin che il frét nus inclapis. 

Bielza al è gnot, e il nestri sanc tes venis al va 
a planc, salacór al scomenze a indurisi. 

Viodino ancjemd? Ve’lu là il tör, cu lis cjam- 
panis neris che si disfäntin tal scár. Doman *o sarin 
tal 2000. Dut il mont al sará un grant simitieri. An- 
cje i orlois a’ saran di piere e lis speris no segnaran 
plui il timp. 

Indulà sono lis stelis d’aur? 

Movinsi. Movinsi, che dut al e fér. Movinsi, che 
nus al disin lis stelis restadis, pizzulis, lontanis, ma 
ancjemo impiadis! E fasin un fác, tanc’ fücs, cun- 
fradis, sui cuei e sul plan: fics granc’, cun firma- 
menz di faliscjs, che il sanc al torni a fevelä, a cjan- 
tá. Tal clarór dai fücs, ’o cjatarin une strade in di- 
rezion des stelis. ’O cjaminarin ancje nö come i res. 
Che aromai, rivant il 2000, no podin plui sei sdru- 
me come la int dal ultin timp: par sei omps ’o va- 
rin di sei duc’ res, e par sei res ’o varin di vé Vaur 
des stelis. Come une volte, di fruz... 

No stin a piàrdilis lis nestris zornadis! 


L. C. 

LA VITE 


Une sfilze di robis simpri chés 
che nome il timp 
nus ’es presente gnovis. 


A. B. 

Cumiat 


'O vin propit l'austeritát, e « a la furlane »! Il 
Strolic cheste volte lu vés cjatát sutil e salacór 
mancul murbinós, mäncul inculurit e máncul puar- 
tät a sgrifignà chei che s'al mertin. Ma chest nol úl 
di che i scritörs si sein impegnáz di máncul par 
chel ch’al riuarde la qualität des scrituris; e al pò 
sei, anzit, che, propit parvie che il librut al è sutil, 
une vorone di letórs pegris si séin impegnáz a leilu 
dut. Cussi, i scritórs no varan scrit dibant. Nol suz- 
zedarà plui come tal passât che qualchidun, vignút 
a cognossi qualchi test saurit e po a savélu publicät 
sul Strolic dal an passát, al si mostre dut malapaját 
e dibot al proteste che nissun j al à dit, nissun lu à 
visát, e che lui il Strolic lu à a cjase, che lu à com- 
prát! 

A ‘nd’ è simpri stáz furlans pronz a lagnási cuin- 
tri di chei altris di ce che invezzi a’ son colpe dome 
lör: figurási cumò che di alc a’ son colpe ancje al- 
tris, e in dut il mont dulintör! Cumö, subit dopo 
protestát cuintri dal Strolic, e” än di ce pässisi! 

Ma propit cumö ’e ven a coventä ad implen la 
fuarze di ché altre sorte di furlans: di chei che, 

daür dai miórs esemplis dai vons, a? savaran frontá 
no dome l’austerität in gjenerál, ma ancje il moment 
une vore difizzil cb'al passe il Friäl. 

La nestre tiare ’e a bisugne di un impen une 
vore grant parce ch'e je une vore pizzule e si cjate 
a séi tun mont ch'al sa fá dome robis grandis pes 
sdrumis di int e no robis « pizzulis » pes individua- 
litäz. Par conseguenzie, come tal passât, 1 omps a 
podaran fa calcul dome sun sé par siguräsi une qua- 
lität congjeniäl di vite tal ambient natif. Se invezzi 
a’ fasaran calcul dome sun ce ch’al ven da l’organiz- 
zazion gjenerál, cu la qualität di vite a’ piardaran 
ancje ches qualitàz che simpri e’ an pandüt la no- 
biltat dal omp come tal. 

Inalore cumo, ch'o vés lete ancje cheste pagjne 
in grazie dal fat che nol & plui nujaltri ce lei, no 
us reste altri che di lá a vore qualchi ore di plui 
ogni di par fá un Friál simpri plui e simpri miór 
furlan, come ch'al al il Strolic. 


L.C. 

Marie Forte (M. F.), Franco Franco (F. F.), Meni 
(M), Pieri Menis (P. M.), Novella (N.), Manlio Pie- 
monte (M. P.), Lüzie Scoziero, Aldo Tomé (A. T.). 


E’ àn dade une man i mestris Giacomo Leo- 
pardi e Dante Gabriele Rossetti. 


Il disen a colörs de cuviartine al & dal pitór 
Guido Tavagnacco. 

Finit di stampá lá di Doret 
a Udin 

la vilie di Sante Catarine 
dal 1974 


Suplement dal boletin « Sot la nape » 


DINO VIRGILI 
diretór responsäbil 


MENI UCEL 
redatór 


Spedizione in abb. postale - IV gruppo 























